
VOORBERIG. 


Geagte  Leser, 

Hierdie  Droom  is  vir  my  soos  ’n  doudrup  wat  uit 
die  donker  nag  gebore  word.  Een  sien  dit  net  as  ’n 
grap,  die  skitterlag  daarin,  die  sonskyn  waarmee  die 
vroeë  lig  hom  belaai.  Vir  ’n  ander  is  dit  die  traan 
van  smart.  Of  daar  waarde  en  waarheid  in  die  werkie 
is,  moet  u maar  self  beoordeel. 

Dit  gebeur  soms  dat  die  laaste  kleure  by  sonsonder- 
gang  huiwerend  aan  die  weste  hang  net  asof  hul  nie 
wil  afskeid  neem  nie.  En  tog,  die  skemer  word  al 
sterker.  Dan  soek  die  siel  in  die  flou  lig  van  onseker- 
heid  nog  na  klaarheid,  maar  die  oormag  van  die 
duisternis  word  baas  oor  die  dag,  en  dan — dan  is  die 
lig  van  die  siel  so  swak!  Dan  wil  hy  rus.  0,  om 
tog  maar  weg  te  sluimer!  Die  daling  is  so  soet,  en 
in  oorgee  is  ook  heil. 

Maar  in  drome  word  ons  hart  gewaar 
Wat  bedags  die  siel  deurvaar. 

Daar  in  die  droom,  in  die  onderbewussyn,  word  ’n 
stryd  gestry,  een  van  dwase  selfvermaak,  maar  ook 
een  wat  dikwels  bitter  en  waar  is. 

As  ons  droom  die  naakte  waarheid  raak, 

Sal  die  hart  eers  uit  sy  slaap  ontwaak, 

En  die  siel  -weer  opwaarts  steier  om 
Nugter  van  die  toorkrag  los  te  kom. 

Dit  is  die  diepste,  maar  onuitgesproke  gedagte  wat 
aan  ons  dade  rigting  gee;  wat  die  onverklaarbare  van 
soveel  in  ons  karakters  as  ons  eie  bestempel. 

Hieruit  is  my  Droom  gebore. 

Die  Skrywer. 

Marquard,  O.V.S. 


’N  DROOM. 

'N  DRAMA  IN  DRIE  BEDRYWE. 


Persone : 

FAN  IE  WESSELS,  ’n  jong  boer. 
DOREEN  WESSELS,  sy  vrou. 

N POP,  hulle  kind. 

TANT  GRIEÏA,  vrou  van  ’n  bywoner; 
vyf-en-vyftig. 

SKOORBEK,  ’n  towenaar,  ongeveer 
sewentig. 

PIETER  BOUKAMP,  ’n  onderwyser. 
LETTIE  BOUKAMP,  sy  bruid. 
BREGGIE,  ’n  kindermeid  van  Doreen. 


Plek:  Fanie  Wessels  se  eetkamer. 
Tyd  : Modern,  ongeveer  1925. 


ongeveer 

vyf-en- 


N DROOM. 


EERSTE  BEDRYF. 

EERSTE  TONEEL. 

Regs  en  Links  altyd  soos  vir  die  spelers.  Die 
toneel  stel  voor  ’n  moderne  boere-eetkamer  met  ’n 
tafel,  stoele  en  ’n  rusbank  regs  voor.  Daar  is  ’n 
slaapkamer  regs;  agter  ’n  deur  na  buite;  links,  agter, 
’n  spens,  wat  ook  vir  ete  gebruik  word;  links,  voor, 
’n  kombuis;  regs,  agter,  is  ’n  venster.  In  die  hoek 
regs,  agter,  staan  ’n  klein,  ronde  tafeltjie  met  ’n 
skinkbord  op.  Teen  die  mure  hang  famielieportrette ; 
dié  van  Fanie  se  moeder  links.  Op  die  tafel  is  ’n 
papierpakkie,  skryfgereedskap,  ’n  dik  oefeningboek  en 
twee  koppies.  Bg  die  tafel  staan  twee  stoele;  oor 
een  daarvan  hang  ’n  swart  sambreel.  Die  toneel  bly 
deurgaans  ongeveer  dieselfde.  As  die  skerrn  opgaan, 
staan  Doreen  en  tant  Grieta  regs  na  ’n  portret  en 
kyk. 

Doreen  ( sy  het  donker  hare;  is  slank;  het  ’n  skrander 
gesig;  is  smaakvol,  maar  nie  heeltemal  modern 
aangetrek  nie ) : En  clink  Tante  regtig  dat  ray 
moeder  mooi  was? 

Tant  Grieta  (’n  goeie  ou  tante;  ongeveer  vyf-en- 
vyftig;  het  ’n  bril  op  en  gewoonlik  ’n  groot,  wit 
sakdoek  in  die  hand.  Sy  is  smaakvol,  eenvoudig 
en  meer  outyds  aangetrek . Haar  rok  en  moue  is 
lank) : Die  son  is  al  amper  onder,  en  ek  kan  nou 
nie  meer  so  goed  sien  nie ; maar  dit  lyk  vir  my 
so  as  ek  na  die  portret  kyk.  Het  sy  ’n  hol  neus 
gehad? 

Doreen  : Nee,  Tante.  Dit  was  reguit,  amper  krom. 

Tant  Grieta  ( bang  vir  aanstoot  en  haarself  ver- 
skonend) : Ek  sê  mos,  nig  Doreen,  ek  sê  mos  vir 
jou  ek  kan  nie  meer  so  goed  sien  nie.  ( Hulle  draai 
om,  en  tant  Grieta  wil  haar  sambrecl  vat.) 

Doreen:  Wil  Tante  nou  loop?  Hoekom  so  haastig? 

Tant  Grieta:  Ja,  nig  Doreen;  ek  het  nou  al  lank 
gekuier,  en  ek  dink  die  kinders  wag  al  op  my. 

Doreen  : Tante  is  nou  skaars  ’n  uur  hier,  en  die 
kuiertjies  is  so  selde.  Sit  maar,  en  laat  ons  nog  ’n 
bietjie  gesels.  Die  aande  is  lank  nou. 

Tant  Grieta:  Nou  ja  ( hulle  gaan  langs  die  tafel  sit), 
ek  glo  nie  dit  sal  kwaad  wees  as  ek  nog  ’n  bietjie 
bly  nie.  Maar  weet  nig  Doreen,  ek  is  altyd  bang 
julle  mense  van  vandag  kan  dalk  vir  my  moeg 
word,  want  ek  gesels  maar  van  die  ou  dae. 

Doreen  : Toe  maar,  Tante.  Dit  sal  my  vandag  goed 
doen  om  van  die  oumense  se  gewoontes  te  hoor. 
(Breggie  kom  met  die  kind  in  'n  tjalic  regs  op. 
Sij  het  ’n  sisrok,  swart  kouse  en  skoene  aan.) 

Tant  Grieta:  O,  hier  is  sy  nou.  Gee  haar  'n  bietjie 
vir  my,  meidjie.  (Breggie  weifel  en  kyk  tia 
Doreen.) 

Doreen  : Nee,  Tante.  Die  meidjie  moet  nou  met  haar 
gaan  loop.  Dit  is  die  gewoonte  elke  middag  laat. 

Tant  Grieta:  O,  ek  sien.  (Breggie  agter  af.)  Ja, 
dis  goed  vir  hulle  om  vars  lug  in  die  longetjies  te 
kry;  dan  word  hulle  gou  groot.  Dis  daarom  dat 
daar  so  baie  sieklike  goedjies  is;  hulle  kry  nie 
genoeg  vars  lug  nie.  Oom  Klasie  sê  ons  het  nie 
soveel  werk  van  ons  kinders  gemaak  soos  die  mense 
nou  nie  (lag).  Wat  se  buitelug?  sê  hy.  Maar  ek 
sê  ’n  mens  moet  vars  lug  inasem.  Kyk  nou  klein 
Niekie  van  my.  Ek  het  nog  nooit  nodig  gehad 
om  vir  hom  kers  op  te  steek  nie,  en  hy  is  in  Deet- 
sember  al  tien.  Die  vyf-en-twintigste  verjaar  hy. 
Hy  het  buite  geboer  vandat  hy  kon  kruip.  Al 
my  kinders  was  gesond — en,  soos  ek  sê,  nig  Doreen, 
ek  het  tien  gehad. 

Doreen  : En  word  Tante  se  arms  nie  moeg  om  die 
kleingoed  vas  te  hou  nie? 

Tant  Grieta  : Ag  nee,  nig  Doreen!  Hierdie  twee 
hande  het  hulle  almal  grootgemaak,  want  ons  het 
mos  nie  kindermeide  gehad  nie.  En,  jy  weet,  ek 
het  altyd  vir  oom  Klasie  gesê,  as  'n  mens  aan 
die  ou  goedjies  se  handjies  en  voetjies  vat,  dan  is 
dit  of  jou  hande  te  grof  is — net  asof  ’n  mens  hulle 
sal  seermaak.  Partymaal  dink  ek  mos  hulle  is 
engeltjies,  en  dan  maak  dit  my  hart  so  teer. 

Doreen  : Ek  bewonder  die  oumense  dat  hulle  soveel 
moed  gehad  het.  Maar  vandag  is  die  tye  verander. 
Een  kind  is  vir  my  al  amper  te  veel. 

Tant  Grieta:  Ag  nee,  nig  Doreen  speel  seker  somar. 
Jou  dogtertjie  is  dan  so  soet  en  so  mooi,  en  ek 
weet  ’n  moeder  kan  nooit  genoeg  hé  nie,  want  dis 
vir  haar  ’n  plesier  om  vir  hulle  te  werk.  Soos 
oom  Klasie  nog  gister  vir  my  sê : ,My  skat,  ’ sê 
hy,  want  hy  noem  my  so  van  ons  getroud  is,  ,my 
skat,  jy  weet,  ons  het  al  swaar  gekry,  maar  die 
kinders  hou  ons'  harte  jonk.  Ons  moet  dankbaar 
wees  daarvoor,’  sê  hy. 

Doreen  : Tante,  ek  het  die  een  lief,  maar  ek  glo  nie 
dat  ’n  vrou  net  gedurig  met  haar  kinders  moet 
besig  wees  nie.  Dan  word  hulle  ’n  las. 

Tant  Grieta  : Toe  maar,  nig  Doreen,  ek  weet  jy  terg 
somar.  Vandag  dink  jou  tante  nog  baie  aan  die 
tyd  toe  Krissie  en  Jan  die  enigstetjies  was.  Ek 
was  so  gelukkig  met  hulle  totdat  die  koors  hulle 
weggeneem  het.  ( Sy  vee  haar  oë  af.)  En  sê  nou 
dit  was  al  wat  ek  moes  gehad  het?  (Sy  stoot 
haar  een  voet  uit  en  lig  die  rok  effens  op.)  Kyk, 
nig  Doreen,  hierdie  skoene  het  Hendrik — ja,  jy  het 
hom  gesien,  want  hy  was  hier  toe  sy  pa  verjaar 
het  .... 

Doreen:  Het  hy  hulle  vir  Tante  gegee? 

Tant  Grieta:  Ja,  hy.  ( Vee  haar  oë  af.)  Hy  werk 
mos  nou  in  die  myn  op  Johannesburg.  Daarom 
sê  ek  jou,  kinders  vergeet  jou  nie  as  jy  die  dag 


4 


oud  word  nie,  en  ek  kan  nooit  genoeg  vir  hulle 
doen  nie. 

Doreen  (kylt  nog  altijd  ingedagte  op  die  vloer) : Was 
Tante  altyd  gelukkig  saam  met  oom  Klasie? 

Tant  Grieta  : Hoekom  vra  jy  nou  so  snaaks? 

Doreen  : Dit  lyk  vir  my  asof  dit  onmoontlik  is  dat 
twee  mense  vir  hulle  leefdag  met  liefde  kan  saam- 
woon . 

Tant  Grieta  : Ag,  nig  Doreen,  gisteraand  nog  lê  ek 
en  oom  Klasie  en  gesels  oor  die  baie  egskeidings 
wat  deesdae  so  volop  is.  Ons  twee  het  mekaar 
leer  ken  en  verstaan — jy  kan  sê  met  mekaar  op- 
gegroei.  Ek  was  maar  sewentien  toe  ons  getroud 
is. 

Doreen  : En  vandag  lyk  Tante  nog  so  sterk ! 

Tant  Grieta  ( blijkbaar  gevlei) : Ek  sê  mos  altyd  vir 
die  kinders  dis  nie  ’n  skande  om  te  werk  nie, 
want  werk  maak  ’n  mens  nie  dood  nie. 

Doreen:  Was  oom  Klasie  Tante  se  eerste  kérel? 

Tant  Grieta  : Maar  jy  het  vandag  baie  strikvrae,  nig 
Doreen!  ( Effens  skaam  gesê.)  Jy  weet,  in  ons 
dae  het  ons  nie  met  baie  kérels  gevry  nie.  Net 
so  ’n  bietjie  gesels,  ja — dis  al. 

Doreen  : Verlang  Tante  nie  partykeer  na  ’n  ander 
man  wat  Tante  vroeër  geken  het  nie? 

Tant  Grieta  (skrik) : Haai,  my  kind!  Dit  sal  mos 
sonde  wees.  (Fat  lief  aan  Doreen  se  arm.)  Jy 
is  darem  ’n  snaakse  mens  om  ’n  ou  vrou  so  te 
terg.  ( Staan  op.)  Nou  ja,  ek  sal  maar  sê  goeien- 
middag,  wrant  ek  wil  darem  nie  hé  oom  Klasie  moet 
op  my  wag  nie.  Jy  weet  hy  is  ’n  v^onderlike 
mens : baie  goed,  maar  tog  so  haastig  as  daar 
moet  geloop  word.  (Sij  vat  die  pakkie  op  die  tafel 
en  haar  ysambreel.  Doreen  sit  nog  en  dink.)  Baie 
dankie,  nig  Doreen.  Ek  sal  vir  Nelie  sê  sy  moet 
self  ook  vir  haar  tannie  kom  bedank  vir  die  rokkie. 
( Hulle  loop  na  agter.) 

Doreen:  Nie  te  danke  nie,  Tante.  Ek  hoop  hy  sal 
haar  pas.  (Tant  Grieta  af.  Doreen  staan  ’n 
rukkie  ingedagte ; ga-an  sit  dan  links  hg  die  tafel 

en  wil  begin  skryf,  maar  kyk  ver  weg  en  sit  die 
pen  neer.)  Hoekom  moet  dit  so  wees?  My  siel 
soek  na  sy  geesverwant — iemand  met  wie  ek  kan 
saamleef,  saamdink,  saamvoel.  Dit  alles  vind  ek 
in  hom  wat  ver,  ver  is  en  nie  vergeet  kan  word  nie. 
More  kom  hy.  Maar  o,  die  kloof  wat  ons  skei!  . . . . 
Is  dit  ’n  wonder  dat  ek  ongelukkig  is,  en  Fanie 
meer  en  meer  sy  warmte  teenoor  my  verloor? 
En  tog,  ek  kan  nie  anders  nie.  ( Staar  verweg  en 
merk  nie  vir  Fanie,  wat  agter  inkom  nie.) 

Fanie  (hy  het  donker  hare  en  ’n  plaaspak  aan  en  is 
’n  boer  wat  self  ook  werk)  : Het  jy  nie  my  mes 
gesien  nie?  (Hy  soek  op  die  sofa.)  Ek  verheel 
my  ek  het  hom  hier  laat  lê  netnou  voor  ons  uit  is. 
Doreen!  (Sy  skrik.)  Praat  dan  tog!  Ek  het  hom 
more  vroeg  nodig  op  die  land.  Daar  is  ’n  paar 
stroppe  wat  ek  moet  regmaak. 

Doreen:  Wat  het  jy  nodig? 

Fanie:  Nee  wat!  Jy  luister  nooit  meer  as  ek  met 
jou  praat  nie.  Waaraan  dink  jy? 

Doreen:  Vergeet  jy  nie  ook  soms  dat  jy  hier  is  nie? 

Fanie:  Dis  pure  kaf  daardie!  Jy  kan  nie  stry  nie, 
ek  luister  altyd  as  jy  met  my  praat  of  iets  vertel, 
of  selfs  as  jy  jou  gedigte  lees,  waarvan  ek  maar 
bloedweinig  verstaan.  Gisteraand  .... 

Doreen  : Hoekom  is  jy  vandag  so  kwaai? 

Fanie  : Nee,  my  vrou,  ek  het  nog  altyd  probeer  om 
jou  gelukkig  te  maak,  en  ons  kan  gelukkig  wees, 
want  ons  het  nie  nodig  om  ’n  ander  iets  te  vra 
nie. 

Doreen:  Wat  help  rykdom?  Die  meeste  moeilik- 
hede  ontstaan  net  deur  geld.  ’n  Mens  is  gelukkig 
eers  wanneer  hy  die  geluk  in  homself  vind,  on- 
af hanklik  van  materiële  dinge  buite  hom. 

Fanie  : Dit  mag  waar  wees,  hoewel  ek  nie  mooi  ver- 
staan wat  jy  bedoel  nie.  Ek  sê  nog  ons  kan 
gelukkig  wees.  Daar  is  ons  kind  tog.  Maar 
hoe  maak  jy?  As  ek  met  jou  praat,  behandel  jy 
my  so.  Is  jy  dan  nie  gelukkig  nie?  Jy  het  my 
by  ons  trou  verseker  .... 

Doreex:  Moenie  so  praat  nie! 

Fax  ie  : Plet  ek  dan  nie  die  reg  om  jou  te  wys  wat 
ek  voel  nie?  Moet  ek  dan  nie  ook  eenmaal  uit- 
drukking gee  aan  die  iets  in  my  wat  my  al  baie 
gehinder  het  as  ek  aan  jou  dink  nie?  As  jy  so 
baie  lees  en  skryf,  lyk  dit  vir  my  of  ek  in  jou  pad 
is — so  of  jy  met  iemand  andei’s  wil  gesels.  Ek 
weet  ek  is  maar  dom,  maar  .... 

Doreex:  Nee,  asseblief  hou  op!  Ek  lees  dan  ook 
altyd  vir  jou  wat  ek  geskryf  het. 

Faxie:  Ja,  maar Ag,  ek  weet  nie  wat  ek  wil 

sê  nie.  [Hy  gaan  staan  agter  haar;  vat  haar  hop 
Uefhosend  in  sy  hande.)  Ek  dink  jy  moenie  meer 
boeke  lees  nie.  Dit  maak  jou  net  lusteloos. 

Doreex  [as  sy  haar  hop  optel,  hyh  sy  toevallig  deur 
die  venster) : Watter  jong  praat  daar  by  die  hek 
met  Breggie? 

Faxie:  Ek  weet  nie.  [Sy  hyh  op  na  hom.) 

Doreex:  Jy  kyk  dan  nie  eens  nie. 

Faxie  [loop  by  die  venster) : Dit  lyk  my  soos  ’n  ou 
baster. 


Doreex  : Gaan  hoor  wat  hy  wil  hè.  Ek  hou  daar 
niks  van  dat  my  kindermeid  met  Kaffers  moet 
omgaan  nie.  En  sê  vir  haar  sy  moet  huis-toe  kom. 
(Faxie  agter  af.)  Hy  is  reg.  [Staan  op.)  Hy  is 
goed  vir  my,  maar  ....  ons  lewe  is  geen  uit- 
sondering nie.  Al  dink  tant  Grieta  nie  so  nie,  dit 
is  tog  waar : alle  huwelike  is  mislukkings,  omdat 
een,  en,  meer  dikwels,  beide  partye  teleurgestel 
raak.  (Sy  vat  ’n  oefeningboeh  op  die  tafel  en 
slaan  ’n  pleh  oop.)  Soms  verlang  ek  om  maar 
weer  op  kollege  te  wees.  [Lees:) 

Die  sonnetjie  dans  ’n  swewende  glans 
Dit  tintel  A'an  vreugde  wat  beef. 

Die  trilling  verskaf  ’n  vink  verderaf 
Musiek  as  die  siel  van  wat  leef. 

Wit  woïkies  wat  krul,  die  bloute  vervul, 

Die  wolletjies  rek  in  hul  trek; 

’n  Windjie  streel  flink  die  blaartjies  wat  blink, 
Met  liefd’  uit  hul  slapie  gewek. 

’n  Duifie  sit  skroom  teen  ’n  skurf  akkerboom 
Voor  die  nes  waar  haar  kindertjies  boer, 

En  versprei  op  die  grond  lê  skaduutjies  rond 
Wat  skuif  as  die  blaartjies  net  roer.  ( Sug .) 

Ja,  toe  het  ek  nog  van  die  toekoms  gedroom,  en 
toe  het  Pieter  ....  Te  kort  het  ek  hom  .... 

Breggie  ( kom  agter  op  met  die  kind):  Nooi,  hy  slaap 
amper. 

Doreen  ( vat  die  kind):  Wat  wil  daardie  jong  hê? 

Breggie:  Nooi,  dis  ’n  baas.  Hy  wil  met  baas  Fanie 
praat . 

Doreen:  0 7 Gaan  dek  nou  maar  die  tafel.  (Breggie 
links  agter  af.  Doreen  sing  sussend:) 

Doedoe,  babetjie,  doedoe, 

Sag  in  jou  moeder  se  arm. 

Doedoe,  babetjie,  doedoe, 

Moeder  hou  voetjies  mos  warm. 

Droom  van  kalfies  en  koeitjies; 

Rus  maar,  ivant  jy  is  nog  klein. 

Slaap  maar  saggies  en  soetjies, 

Mooi  soos  ’n  engeltjie  rein.  ( Loop  regs  af.) 

Fanie  ( agter  op):  Laat  ....  ek  ...  . sien  . . . . 
Skoorbek,  sê  hy  . . . . Skoorbek  ....  Dié  van 
het  ek  iewers  gehoor  ....  Maar  wanneer,  en 
waar?  ....  ( Dit  val  hom  meteens  hy.)  My 

oorlede  vader!  Ja,  ek  wou  mos  sê  ! 

Doreen  ( regs  op):  Wat  wou  jy  sê? 

Fanie:  Ken  jy  die  van  Skoorbek? 

Doreen  (grappig):  Ag,  jy’s  mal!  Daar  is  nie  so  ’n 
van  nie.  Dis  somar  ’n  bynaam  vir  iemand  wat 
graag  gekskeer. 


a 


Faxie  : Dit  mag  wel  wees,  maar  dan  moet  in  sy 
gekskeerderv  ook  baie  waarheid  steek.  Ek  onthou 
nou  goed  dat  oorlede  vader  ons  van  'n  sekere 
Skoorbek  vertel  het.  Hy  was  ’n  towenaar.  Maar 
ek  glo  nie  dit  is  die  ou  nie. 

Doreex  : Gekheid!  Glo  jy  nog  aan  sulke  onsin? 

Jy  moet  onthou,  In  geloot  is  ’n  teken  van  onkunde. 

Faxie:  Ek  mag  onkundig  \\ees,  maar  my  geheue  kan 
ek  vertrou,  en  my  vader  sou  nie  lieg  nie.  Dis  of 
ek  hom  nog  hoor  vertel  hoe  die  Kaffers  sy  heeste 
gesteel  en  sy  skape  geslag  het.  Toe  was  daar  ’n 
Skoorbek  wat  die  mense  se  vee  bespreek  het,  en 
daar  het  nie  weer  een  hees  of  skaap  weggeraak 
nie. 

Doreex:  Wanneer  was  dit? 

Faxje  : Kort  voor  die  runderpes. 

Doreex  ■.  Op  die  Kaffers  sou  so  iets  effek  kon  hê,  maar 
vandag  is  toordery  se  dae  getel.  Ons  sien  nog 
ekspert-oogverblinders,  maar  dit  is  iets  heeltemal 
anders.  Wie  is  daardie  man? 

Faxie  ( gaan  sit ) : Skoorbek. 

Doreex  ( skrik ) : 0 my ! Sê  nou  hy  .... 

Faxie:  Ek  dag  dan  jy  glo  nie  aan  sulke  dinge  nie. 

Doreex  : Ek  glo  ook  nie,  maar  ’n  mens  weet  nooit 
wat  so  ’n  ou  skurk  kan  aanvang  nie. 

Faxie:  Jy  moenie  so  van  hom  praat  nie.  Hulle  sê 
so  iemand  kan  gedagtes  lees  en  straf  jou  as  jy 
hom  slegmaak. 

Doreex  : Hy  kan  my  nie  straf  nie,  al  lees  hy  ook  my 
gedagtes.  Bowendien,  telepatie  leer  dat  twee 
mense  mekaar  eers  moet  ken  voor  hulle  mekaar 
se  gedagtes  kan  lees.  ( Skielik .)  Waar  is  hy 

heen  ? 

Faxie  : Die  arme  ou  man  is  moeg  en  het  toe  by  die 
spruitjie  uitgespan.  Nou  het  hy  net  kom  hoor  of 
hy  nie  maar  vannag  hier  kan  slaap  nie. 

Doreex  : Dis  ’n  mooi  grap ! En  wat  het  jy  toe  gesê? 

Faxie:  Hoe  kon  ek  weier?  Hy  is  oud  en  het  so  mooi 
gevra.  Dit  lyk  my  hy  is  ’n  goeie  ou  man, 

en  daarom  sê  ek  ek  glo  nie  hy  is  die  towenaar 
van  wie  ons  gepraat  het  nie. 

Doreen  : O,  dan  wil  jy  al  dié  goeie  mense,  jou 
vriende,  hierheen  lok?  ( Loop  oor  die  toneel.) 

Fanie  : Nou  word  jy  verkeerd. 

Doreen  ( staan  links,  voor) : Toe  maar.  Ek  sal  ook  my 
goeie  vriende  hierheen  nooi.  Jy  het  netnou  met 

my  geraas  omdat  ek  so  stil  is Ek  het  dit 

aangeleer  as  jy  altyd  op  die  land  boer.  Waar  is 
jou  ou  S koorhek? 

Fanie:  Hy  sê  hy  het  sulke  goeie  poeiers  vir  die 
kalwers  se  seer  oë.  Hy  het  dit  gou  gaan  haal. 

Doreen  (kwaad):  Waar  moet  hy  eet?  Waar  slaap? 

Fanie:  Hoekom  word  jy  nou  so  kwaad?  Wees  maar 
goed  vir  hom.  Dis  net  vannag.  More  ry  hy  seker 
weer  weg. 

Doreen  ( bytend ):  Ja,  goeie  geselskap  vir  my. 

Fanie  (kyk  haar  ’n  rukkie  jaloers  en  hang  aan): 
Doreen,  wil  jy  regtig  doen  wat  jy  netnou  gesê 
het? 

Doreen:  Wat? 

Fanie:  Dat  jy  mans  hierheen  wil  nooi  as  ek  weg  is. 

Doreen  : Ek  het  nie  gesê  mans  nie. 

Fanie  (kom  nader,  geruster):  O,  jy  bedoel  vriendinne? 

Doreen:  Nee,  ’n  vriend— vir  Pieter  Boukamp. 

Fanie:  Daardie  kérel  van  jou?  Wil  jy  hom  nooi? 

Doreen:  Kérel? 

Fanie  : Eli:  bedoel  ....  e ...  . 

Doreen:  Ja,  hy. 

Fanie:  Nee. 

Doreen  : Hoekom  nie  ? 

Fanie:  Somar  nie. 

Doreen:  Hy  kom  al.  More  is  hy  hier. 

Fanie  : Is  dit  daarom  dat  jy  so  stil  is?  Doreen,  wat 
bedoel  jy  daarby? 

Doreen  : Niks  meer  as  vriendskap  nie. 

Fanie  {wil  haar  omhels.  Sy  wys  hom  koud  terug): 
Praat  jy  die  waarheid?  Sê  my.  (Hij  staan  weer 
terug,  twyfelend , en  kyk  na  haar.) 

Breggie  (link s,  voor,  op) : Baas,  die  valk  hy  het  die 
kieken  gavang. 

Doreex  : My  laaste  kuiken  gaan  nog  in  die  valk 
se  . . . . 

Faxie  (gryp  die  geiceer  in  die  linkerhoek , agter. 
Doreex  loop  regs):  Waar  is  hy? 

Breggie:  In  die  blougomboom,  Baas.  (Faxie  agter 

«ƒ•) 

Doreex:  Kan  jy  dan  nie  ook  help  kyk  nie? 

Breggie  : Nooi,  die  melk  hy  wil  net  oorkook,  toe 
hoor  ek  die  hoenders  antwoord  e...e...e...i.  Toe  ek 
kan  mos  nie  los  en  spring. 

Doreex:  Stil!  ( Maak  die  deur  regs  oop  en  luister.) 
Sy  slaap  nog.  Ek  het  gedink  ek  hoor  haar  knies. 

Breggie  ( het  deur  die  venster  gekyk) : Nooi,  hier 
kom  hy  daardie  vreemde  baas. 

Doreex  (kyk) : O hemel,  Breggie ! Ek  is  bang  vir 
die  ou  man.  Dit  lyk  of  hy  ’n  mens  kan  skrik- 
maak.  Jy  moenie  uit  die  kombuis  gaan  nie, 
hoor? 

Breggie:  Is  Nooi  dan  bang  vir  ’n  witmens? 

Doreex:  Toe,  loop.  (Breggie  links  voor  af.  Agter 
word  geklop,  en  Doreex  maak  oop.) 

Skoorbek  (buite):  Naand,  Neggie.  (Hy  kom  in;  is 
omtrent  vyf-en-sewentig  jaar  en  loop  met  ’n  dik 
kierie,  maar  hy  is  nog  taamlik  sterk.  Hy  het  ’n 
Oom  Paul-baard.  Sy  hare  is  ongekam.  Om  sy 
nek  is  ’n  bruin  wolserp,  en  sy  klere  gee  die  indruk 
van  verregaande  sorgeloosheid.  Hy  steek  sy  hand 
uit,  en  Doreex  groet  hom,  blykbaar  vies.)  Ek  is 
Skoorbek.  Hoe  voer  u die  van? 

Doreex  (kortaf) : Ek  is  Wessels. 

Skoorbek  (bekyk  haar  van  kop  tot  toon) : Seker  die 
vrou  van  neef  Fanie?  (Hy  gaan  sit  op  die  bank. 
Om  sy  vinger  is  ’n  groot  glasring.) 

Doreex:  Ja,  ken  u hom? 

Skoorbek  : Nee,  miskien  sy  ouers  as  hulle  voor  die 
Oorlog  hier  gewoon  het.  Wat  is  jou  naam  as  ek 
mag  vra? 

Doreen  ( ongemaklik ) : Doreen. 

Skoorbek  : Dorie  ? 

Doreen:  Nee,  nie  Dorie  nie : Dóreen. 

Skoorbek:  0,  Dorrie!  Dis  ’n  snaakse  naam.  Neg 
Dorrie,  is  neef  Fanie  tuis? 

Doreen  : Hy  het  ’n  valk  gaan  skiet,  maar  hy  sal 
netnou  hier  wees. 

Skoorbek:  Jê.  Gee  maar  solank  vir  jou  ou  oom  ’n 
koppie  lekker  warm,  sterk  koffie. 

Doreen  ( verbaas , eenkant):  Verheel  jou!  (Skoorbek 
strek  hom  op  die  bank  uit.)  Sulke  verregaande 
eselagtigheid  is  ...  . 

Skoorbek:  Hoe  sê  neg  Dorrie? 

Doreen  ( skrik ) : Mnr.  Skoorbek,  ek  wonder  net  wan- 
neer my  man  wil  kom. 

Skoorbek:  Sê  maar  vir  my  Oom.  (Doreen  links, 
voor,  af.)  Die  wéreld  raak  vervuil  van  nuwe 
bossies.  Hm.  Jê.  Sy  verheel  haar  sy  is  wie  se 
kind.  Maar  ons  sal  sien.  ( Hy  sit  en  maak 

geheimsinnige  letters  in  die  lug  met  sy  kierie .) 
Muishond  se  afval  en  geit jie  se  stert,  kleinkind  ! 
Ha,  ha,  ha! 

Fanie  (agter  op,  sit  die  geweer  neer):  O,  Gom  is  al 
hier! 

Skoorbek:  Jê,  neef  Fanie.  Ek  is  gou  om  te  kom, 
gou  om  te  doen,  en  gou  om  te  gaan.  En  wat  ek 
sê,  dit  doen  ek.  Hier  is  jou  poeiers.  (Hy  haal  ’n 
papiersakkie  uit  sy  sak .) 

Fanie  ( sit  agter  die  tafel):  Dankie,  Oom.  Wat  kos 
dit? 

Skoorbek  (Doreen  bring  ’n  koppie  met  haar  hand. 
Hy  vat  dit  sonder  om  op  te  staan):  Jy  kan  my 
more  iets  betaal  as  jy  so  voel.  (Hy  slurp  die 
koffie.  Doreen  sit  links  en  gee  duidelik  blyke 
van  afkeur) : Wat  ek  wou  vra,  hoe  lank  woon 
jy  al  hier,  neef  Fanie? 

Fanie:  Oom,  ek  is  hier  gehore. 

Skoorbek:  Jé.  (Hy  slurp.) 

Fanie  : Hoekom  vra  Oom  ? 

Skoorbek  : Xee,  ek  het  vanme  lewe  hier  ’n  Wessels 
geken.  Nou  wou  ek  net  seker  maak  of  jy  sy  seun 
is.  Hy  het  my  een  dag  hier  weggeja,  maar  ek 
sien  jy  is  darem  beter. 

Fanie:  Ja,  Oom,  my  vader  was  soms  kortaf.  (Na 
’n  ruhkie.)  Yrou,  hoe  lyk  dit  met  die  ete? 
(Doreen  staan  op,  loop  tot  by  die  spensdeur  en 
draai  kwaad  om  na  die  twee;  dan  af.  Skoorbek 
sit  die  koppie  omgekeer  langs  hom.)  Wil  Oom 
nie  eers  gaan  was  nie? 

Skoorbek:  Nee,  dankie,  Neef.  Ek  was  net  in  die 
more — en  dan  moet  dit  ook  nie  koud  wees  nie. 
Die  mense  was  te  veel.  Dis  daarom  dat  daar  so 
- baie  rimmetiek  in  die  wéreld  is,  en  daarom  is  ek 
nog  nodig. 

Fanie:  Het  Oom  al  baie  mense  gesond  gemaak? 

Skoorbek  : Net  soveel  soos  die  sterre  aan  die  hemel — 
ontelbaar. 

Fanie:  Maar  dan  moet  Oom  mos  ryk  wees! 

Skoorbek:  Ryk?  Wat,  ryk?  Ryk  van  ondankbaar- 
heid— ja.  Maar  dit  is  ook  so : ’n  ryk  man  se 

kussing  is  hoog  en  hard. 

Fanie:  Hoekom  sê  Oom  so? 

Skoorbek:  Hoekom?  Omdat  min  van  hulle  ’n 

geruste  nag  deurbring.  Ek  dink  jy  lê  ook  meer 
as  een  nag  jouself  en  kwel  omdat  jy  'n  plaas  besit. 

Fanie:  Nee,  Oom,  daaroor  sal  ek  nooit,  nooit  onrustig 
slaap  nie. 

Skoorbek:  Wag  maar.  Ek  was  ook  ryk  gewees.  Ek 
het  twee  mooi  plase  geërf,  maar  het  die  goed 
weggemaak  so  gou  as  jy  sê  nou. 

Fanie  : Wat  was  eintlik  die  oorsaak  dat  Oom  dit 
gedöen  het  ? 

Skoorbek  : Kyk,  ek  was  ’n  wilde  seun  gewees  op  my 
daei.  Meer  as  een  nag  het  ek  my  pa  se  stalperde 
papnat  geja  nooiens-toe,  en  somar  rondgery.  Wie 
kan  dan  stilsit  as  die  maan  vol  is?  A,  nee  a. 
jou  vleis  sal  mos  vrot  aan  jou  bene.  Yanaand 
is  dit  weer  so  ’n  wilde  aand  dat  èk  wens  ek  is 
weer  ’n  seun. 

Fanie:  En  het  Oom  se  vader  dit  nie  agtergekom  nie? 

Skoorbek  : Hy  liet  gesien  dit  lyk  of  die  duiwel  op  die 
perde  was — maar  my  uitvind?  Ek  was  te  slim 
vir  die  ou. 

Fanie  : Maar  wat  het  van  die  plase  geword  ? 

Skoorbek  : Erfgeld  is  swerfgeld,  en  ek  wou  vry  wees 
soos  die  dwarrelwind  wat  sy  eie  nek  omdraai,  en 
Hotnotsriele  dans,  en  lekker  kry.  (Ingenome  met 
homself.)  Ek  het  maats  gemaak,  en  gesprie,  en 
ons  het  jollie  geleed. 

Fanie  : En  slaap  Oom  nou  gerus,  of  ry  Oom  nog 
rond  in  die  nag? 

Skoorbek  (kyk  hom  skeef  aan ) : Waarom  vra  jy  my 
so? 

Fanie  : Oom  het  mos  nou  wat  Oom  na  gesoek  het. 

Skoorbek:  Nee,  nou  het  ek  nie  meer  lus  vir  sulke 
dinge  nie.  Ek  word  mos  stadigaan  oud,  sien  jy? 

Fanie  : Maar  ou  mense  slaap  maar  min  in  die  nag. 

Skoorbek:  Wie  sê  so? 

Fanie  : Ek  het  dit  van  my  oorlede  vader  gehoor. 

Skoorbek:  Ja,  hy  was  ryk. 

Fanie  : Dit  lyk  my  Oom  haat  ryk  mense.  Daar  is 
baie  wat  goed  is  en  goed  doen. 

Breggie  (links,  agter,  op) : Baas,  die  nooi  sê  die 
baas  hy  moet  kom  eet.  (^4/.) 

Skoorbek:  Dis  goeie  nuus,  neef  Fanie.  (Hy  vat 
aan  sij  maag.)  Ek  voel  net  holbroek. 

Fanie  (lag) : Ja,  Oom. 

(Skerm.) 

TWEDE  TONEEL. 

( Die  aand  na  eie.  ■ ’n  Lamp  brand  op  die  tafel, 
en  Doreen  is  besig  om  die  bank  waar  Skoorbek 
gesit  het,  af  te  stof.) 

Fanie  ( agter  op.  Hg  is  ontevrede) : My  vrou,  waar- 
om het  jy  die  ou  man  aan  tafel  so  kortaf  behandel  ? 
Dit  het  jy  nog  nooit  met  ’n  ander  gedoen  nie. 

Doreex  (misnoeg) : Dit  is  beter,  as  jy  nie  van  ’n 
persoon  hou  nie,  om  hom  te  toon  wat  in  jou  hart 
omgaan.  As  ek  en  jy,  al  die  mense,  so  gemaak 
het,  dan  was  daar  minder  misverstand  en  meer 
wraarheid  op  die  wéreld. 

Fanie  : Ja,  maar  toe  jy  praat  van  die  tafelhoek  moet 
alweer  gewas  word,  het  hy  jou  baie  snaaks  aan- 
gekyk. 

Doreex  : Ek  gee  nie  om  nie.  Het  jy  gesien  hoe  lyk 
die  doek  waar  hy  gesit  en  slurp  en  suip  het  ? 
Ek  kyk  hier!  Sies!  ( Sy  stof  af.) 

Faxie  (sicn  hy  kan  nie  vorder  nie,  stap  links,  draai 
dan  om) : Ek  het  baie  sleg  gevoel  toe  ek  vir  hom 
sy  slaapplek  in  die  waenhuis  moes  aanwys. 

Doreex  : Dit  glo  ek  jou  goed ! Ek  sal  bly  wees  as 
jy  jou  in  my  plek  wil  stel.  Hy  het  aan  my  tafel 
geëet,  maar  in  my  bed  slaap!  (Sy  gooi  die  stoffer 
iveg  en  kry  vir  haarsclf  lag.)  Hy  lyk  te  veel  soos 
’n  smeertou  wat  jy  nie  met  ’n  tang  aan  kan  raak 
nie. 

Faxie:  Ag,  vrou,  jy  hou  verniet  vir  jou  so  danig 
skoon  en  netjies.  Baie  dae  vergeet  jy  om  jou  bed 
op  te  maak  as  jy  met  jou  ewige  gedigte  gepla  is. 

Doreex:  Maak  jy  hom  dan  op?  (Kicaad.) 

Faxie  : Nee.  Dis  ook  nie  billik  van  jou  om  dit  te 
verwag  pie. 

Doreex  : Nou,  bly  dan  stil  daarvan.  As  ek  die 
opmaak  vergeet,  dan  is  dit  nog  nie  te  sê  dat  die 
ou  vark  op  my  skoon  lakens  moet  slaap  nie. 

Faxie  : My  vader  het  altyd  gesê  ’n  mens  moet  jou 
vreemdelinge  goed  behandel.  Hy  het  dit  altyd 
gedoen,  behalwe  eenkeer,  en  toe  het  hy  spyt  gekry. 

Doreex  (blijkbaar  getref.  Dink) : Waar  wil  jy  hom 
laat  slaap  ? Hier  in  die  huis,  het  ek  jou  gesê, 
laat  ek  dit  nie  toe  nie. 

Faxie:  Daar  is  die  groot  buitekamer.  Al  is  daar  nie 
’n  bed  in  nie,  dit  is  ver  beter  as  die  klipvloer  van 
die  waenhuis. 

Doreex:  Waarom  het  jy  nie  eerder  daarvan  gepraat 
nie?  Dis  jou  saais  en  goed  wat  daarin  hang. 

Fanie:  Maar  jy  sê  dan  jy  wil  hom  nie  in  die  huis 
hê  nie. 

Doreen  : Die  buitekamer  is  ’n  ander  saak. 

Fanie:  Kan  hy  daar  slaap?  ( Tevrede .) 

Doreen;  As  jy  wil. 

Fanie  ( sien  weer  swdrigheid) : En  nou  moet  ek  hom 
weer  gaan  pla.  (Vererg.)  Dis  waar,  ’n  vroumens 
het  meer  as  een  kop,  en  die  een  weet  nie  wat 
die  ander  doen  nie.  Dan  wil  sy  dit  hê,  dan  dat, 
en  tevrede  kry  ’n  mens  julle  min. 

Doreen  : En  julle,  mans,  hamer  en  hamer  al  maar 
deur  op  dieselfde  aambeeld  tot  die  deuntjie  'n 
mens  se  senuwees  uitmekaar  laat  spring.  Twee 
koppe  is  beter  as  een.  Waarom  het  jy  my  nie 
eers  kom  raadpleeg  toe  jy  hom  huis- toe  genoot  het 
nie  ? 

Fanie:  Wag,  jy  begin  nou  met  die  ou  storie  weer  van 
voor  af  aan.  (Hy  loop  agter  af.) 

Doreen:  Breggie!  Breggie!  Breggie!  (Breggie, 

links,  voor,  op):  O,  jy  slaap  nog  nie? 

Breggie:  Ja,  Nooi,  ek  slaap. 

Doreen  ( glimlag ) : Het  jy  vanaand  die  hoenderhokke 
toegesluit  ? 

Breggie:  Au,  Nooi!  Gavargeet. 

Doreen  : Loop  gou,  my  meidjie.  Ons  kan  nie  die 
goed  verniet  laat  wegdra  nie.  Ek  het  al  te  veel 
moeite  met  hulle  gehad. 

Breggie:  Waar  sy  snótel? 

Doreen  : Hy  hang  aan  die  rak  in  die  spens.  (Breggie, 
links,  agter,  af.) 

Fanie  ( agter  op) : My  vrou,  nou  verstaan  ek  die  ding 
nie.  Dit  gaan  regtig  bo  my  vuurmaakplek. 

Doreen:  Wat  is  so  onverstaanbaar? 

Fanie:  Die  waenhuis  se  deur  staan  wawyd  oop,  en 
ou  Skoorbek  se  klere  lê  daar  op  ’n  hopie,  maar 
hy  is  weg.  Dit  slaan  my  dronk! 

Doreen  : Hoera  ! Hy  het  seker  gaan  swem ! 

Fanie  (ernstig):  Nee,  maar  nie  dit  sodanig  nie.  Toe 
ek  omdraai,  gooi  iemand  met  ’n  yslike  klip  agter 
my  teen  die  deur  dat  die  spaanders  so  spat. 


16 


DoRiËEN : Sien  jy  nou!  Jy  wil  mos  nie  na  my  luister 
nie.  Ek  het  jou  gesé  ek  wil  niks  met  hom  te  doen 
hé  nie,  maar  jy  het  mos  nie  ore  nie. 

Fax  ie  : Jy  moenie  so  van  hom  praat  nie.  Hy  sal  my 
miskien  nog  kan  wys  wie  my  goed  so  verniel.  Ek 
dink  dit  is  daardie  Jannewarie  wat  ek  gister  'n 
klap  gegee  het.  Maar  hy  het  dit  verdien,  en  ek 
laat  nie  ’n  Kaffer  op  my  kop  trap  nie. 

Doreen  : Dit  lyk  my  jy  glo  aan  die  ou  Skoorbek  erger 
as  'n  bok  aan  ’n  koolkop.  (Spot.)  O ja,  ekskuus, 
jy  eet  mos  nie  kool  nie. 

Fanie:  Ek  gaan  slaap.  Jy  luister  tog  nie  na  my  nie. 
(Loop  regs.) 

Doreen:  Het  jy  die  deur  gesluit?  (Fanie  gee  haar 
geen  antwoord  nie.  Sy  loop  na  die  deur  en  skrik 
met  ’n  gril  terug  as  dit  na  'n  paar  harde  kloppe 
sclf  oopgaan.  Fanie  maak  die  deur  toe,  en 
Doreen  leun  teen  die  tafel.  Dan  swaai  die  kamer- 
deur oop.) 

Faxje  (hy  Doreen):  Wat  makeer,  vrou?  (Die  tafeltjie 
regs,  agtcr,  val  om.  Doreen  spring  regop.  Dan 
gaan  die  deur  agter  oop.) 

Doreen:  Maak  toe  die  deur!  Nee,  gee  my  jou  vuur- 
houtjies.  My  kind!  (Sy  vat  die  dosie  en  yl  regs 

<*ƒ■) 

Breggie  (vinnig,  links,  voor,  op,  as  Fanie  die  deur 
toe  maak):  Baas!  Baas! 

Fanie  (kyk  verskrik  om):  Wat  is  dit  nou? 

Breggie  : Baas,  hier  is  ’n  groot  bobbajaan  op  die 
werf.  Hy  sleep  sy  ketting  om  die  huis. 

Fanie  : Breg,  jy  is  gek. 

Breggie:  Kanietie,  Baas!  Gaan  kyk,  Baas!  (Sy 
kruip  onder  die  tafel  in,  versigtig.) 

Fanie  (vat  die  geweer):  Al  moet  ek  hom  skiet,  ek 
het  hom  mos  nie  gehinder  nie. 

Doreen  (in  die  deur  regs;  ernstig) : My  man,  wat 
wil  jy  doen?  Gaan  haal  vir  my  ’n  bietjie  asyn 
in  die  spens.  Baba  is  siek. 

Fanie:  Dit  ook  nog!  (Hy  sit  die  geweer  neer,  links, 
af.) 

Breggie  ( spring  onder  die  iafel  uit) : Nooi  . . . 

Doreex  [ruk  terug , maar  herken  haar  gou ) : Wat 

makeer  jou? 

Breggie:  Nooi,  askuus,  Nooi.  Ek  is  bang  in  die 
kombuis;  ek  wil  hierso  slaap. 

Doreex  : Kom  hier!  ( Altwee  regs , af.) 

Eanie  (links,  agter,  op) : My  vader  het  geglo  aan 
voorbodes.  En  my  kind!  Ag,  sy  is  nog  so  klein! 

Breggie  (regs,  op) : Die  Nooi  sê  die  Baas  hy  moet 
gou  maak.  (Sy  wil  links  verby.) 

Fanie  : Wag!  Waar  gaan  jy? 

Breggie  : Die  Nooi  sê  ek  moet  'n  pak  kerse  bring, 
Baas. 

Fanie:  Waarvoor? 

Breggie:  Ek  weet  nie,  Baas.  (Sy  loop  links;  hy, 
regs.) 

(Skerm.) 


ÏWEDE  BEDRYF. 

Tyd  : Die  volgende  more  na  sonop. 

Eanie  (kom  regs  op  en  praat  by  die  kombuisdeur)  . 
Breggie,  hardloop  gou  en  sê  vir  daardie oubaas  in  die 
waenhuis  hy  moet  hier  kom.  Laat  staan  maar  die 
koffie.  Toe,  maak  gou!  (Hy  draai  om  en  krap 
sy  kop.)  As  my  vrou  na  my  geluister  het,  dan 
was  die  kind  miskien  al  gesond.  Hy  is  mos  ’n 
dokter.  En  dorp-toe  wil  sy  my  nie  laat  ry  nie; 
sy  is  bang  om  hier  alleen  te  bly. 

Doreen  : Fanie,  jy  moet  hom  nie  dadelik  bring  nie. 
(Sy  staan  in  die  deur,  regs.) 

Fanie:  Hoekom  nie? 

Doreen  : Die  kamer  is  so  omgekrap.  Wat  sal  die 
ou  van  my  dink? 

Fanie  (kyk  haar  verwonderd  aan):  Wat  makeer  jy 
nou  dat  jy  meteens  so  omgeslaan  het  ? 

Doreen:  Hoekom?  Moet  ’n  mens  dan  nie  . . . . 
Wag,  hiér  is  hy  al.  (Regs,  af.) 

Fanie:  Dit  het  ek  nooit  kon  droom  nie.  Dis  seker 
omdat  ek  met  haar  gisteraand  gepraat  het.  Wat 
kan  ’n  kind  se  siekte  tog  nie  doen  nie! 

Skoorbek  (kom  self  agter  in;  is  sonder  baadjie;  hy 
het  sy  serp  oorkruis  onder  sy  vuil  kruisbande  deur - 
gesteek,  en  sleep-sleep  sy  los  skoene.)  More,  neef 
Fanie.  (Hy  gaan  sit  op  die  bank.)  Wat  is  die 
fout  ? 

Fanie:  Nee,  Oom,  ek  weet  nie.  Ons  het  nie  vannag 
’n  oog  toegemaak  nie.  Gisteraand  het  hier  iets 
snaaks  gebeur,  en  nou  is  die  kind  siek.  Glo  Oom 
aan  voorbodes? 

Skoorbek  (lag  onderduims):  Jê,  neef  Fanie,  wat  sal 
ek  sê?  Jou  oom  is  jammer  om  dit  te  hoor.  Ek 
kan  sien  jy  het  nie  gerus  nie.  Waar  is  neg  Dorrie? 

Fante:  Sy  is  by  die  kind,  Oom,  hier  in  die  kamer. 

Skoorbek  : Hm,  jê.  Roep  haar.  (Fanie,  regs,  af.) 
Is  ek  dan  ’n  Kaffer  om  in  die  waenhuis  te  slaap? 

Doreen  (regs,  op) : More  ....  e ...  . Oom. 

Skoorbek:  Hm,  jê,  more,  neg  Dorrie,  neef  Fanie  sê 
my  die  kind  is  'siek. 

Doreen  : Ja,  Oom.  Ek  is  al  buite  raad. 

Skoorbek:  Jê-  ê.  Jou  raad  wil  nie  help  nie.  Glo  jy 
dan  dat  ek  hom  kan  gesond  maak? 

Doreen  : Dis  ’n  dogtertjle,  Oom. 

Skoorbek:  Van  wanneer  af  is  dit  ’n  seun? 

Doreen  : Dis  ’n  dogtertjie,  sê  ek. 

Skoorbek:  Ook  goed,  ook  goed.  Kan  ek  hom  gesond 
maak  ? 

Doreen  : ’n  Dokter  kan  baie  dinge  doen.  Ek  weet 
nie. 

Skoorbek  : Hm,  hm,  hm.  Gaan  haal  vir  my  ’n 

koppie  warm  koffie.  Die  suidewind  was  koel  in  die 
waenhuis.  (Doreen  loop  bedaard  links,  voor,  af.) 
F anie ! 

Fanie  (regs,  op)-.  Ja,  Oom? 

Skoorbek  : Kan  ek  jou  dogter  gesond  maak  ? 

Fanie:  Ja,  ek  dink  so,  Oom.  Ek  sal  baie  bly  wees. 

Skoorbek:  Loop  maar.  (Fanie  regs,  af.  Hy  nies  ’n 
paar  maal.)  Verkoue,  nè?.  (Vee  sy  neus  en  mond 
met  sy  mou  af.  Haal  uit  sy  broeksak  ’n  blikkie 
en  snuif  daaruit.)  So,  jê.  (Doreen,  links,  op,  met 
’n  koppie.  Hy  staan  nie  op  nie.)  Neg  Dorrie, 
roep  vir  Fanie!  Ek  wil  julle  altwee  hier  sien. 

Doreen:  En  wie  bly  dan  by  die  kind? 

Skoorbek  (kwaai):  Moenie  teëpraat  nie!  (Doreen, 
regs,  af.  Hy  slurp  die  koffie  en  luister  'nou  en 
dan  na  stemme  wat  regs  duidelik  hoorbaar  is, 
want  Doreen  is  kwaad  vir  hom  en  ivil  nie  terug- 
kom nie,  en  Fanie  moet  mooipradrt:  Dan  kom  hul 

uit,  en  Skoorbek  sit  die  koppie  neef.)  Julle  is 
kwaad  vir  mekaar,  nè"? 

Fanie  : Nee",  Oom. 

Skoorbek:  Wat  het  julle  nou  daar  so  kwaai  gesels 
in  die  kamer  ? 

Fanie  (verleë) : Oom,  my  vrou  het  net  vir  my  gesê 
dat  Oom  ’n  snaakse  dokter  is  wat  nle  eens  na  die 
kind  kom  kyk  nie. 

Skoorbek  : Hm,  jê.  Ons  sal  sien.  ( Hy  staan  op.) 
Staan  daar  met  julle  rüe  teen  mekaar.  Meer 
dwars.  So,  jê.  ( Hulle  staan  voor  op  die  toneel, 
en  Fanie  kyk  links.)  Bly  nou  doodstil  staan  tot 
ek  kom.  Een  van  julle  kan  een  woord  sê,  en 
altwee  móet  dit  doen.  (Links,  voor,  af.) 

Fanie  (na  ’n  rukkie) : Gehoorsaam. 

Skoorbek  (kom  terug  met  ’n  groot  emmer  en  ’n 
beker) : Neef  Fanie,  gaan  haal  jy  nou  vir  my 
hierdie  emmer  gelyk  vol  water — vars  water,  uit 
die  fontein.  (Fanie,  agter,  af.)  Neg  Dorrie,  loop 
haal  jy  gou  my  baadjie  in  die  waenhuis.  Hang 
hom  oor  jou  linkerskouer,  en  moenie  omkyk  as 
jy  hierheen  kom  nie.  (Doreen,  agter,  af.)  Ek 
hou  nie  daarvan  om  met  poeiers  te  werk  nie,  maar 
dis  mos  ’n  dogter.  (Hy  lyk  met  eens  wreed.) 
Oerang,  oerang,  oerangotang, 

Gnoempies  en  swart  slang, 

Eers  klein  kind,  nou  jong  vrou. 

(Fanie,  agter,  op,  met  die  water.)  Neef  Fanie,  jy 
is  gouer  as  ek  gedink  het. 

Fanie  : Ja,  Oom.  Ek  het  soontoe  gehardloop,  en  die 
fontein  is  naby.  (Doreen,  agter,  op,  met  die  vuil 
baadjie  oor  haar  skouer.) 

Skoorbek:  O,  hier  is  neg  Dorrie  ook  al.  (Hy  vat  die 
baadjie  en  haal  uit  die  binnesak  ’n  blïkkie  poeier; 
dan  skep  hy  d'ie  beker  vol  water  en  tel  daarin 
hardop  sewe  knip  pies  poeier.)  Dè!  (Tot  Doreen.) 
Proe  jy  eers  daaraan.  Dit  sal  die  bitter  smaak 
wegneem.  (Sy  doen  dit  en  trek  haar  gesig  op  ’n 
plooi.)  Laat  neef  Fanie  nou  ’n  teelepelvol  daar- 
van vir  die  kind  gee.  (Fanie,  regs,  af,  met  die 
beker;  Skoorbek  sit  op  die  bank.)  Neg  Dorrie, 
wat  is  jou  nooiensvan? 

Doreen:  Papenfus,  Oom. 

Skoorbek:  Ek  het  vanmelewe  ’n  Jek  Papenfus  geken. 
Sy  plaas  was  net  hier  anderkant  Korannaberg. 
Maar  hy  was  ’n  baie  hoogmoedige  man. 

Doreen  ( berispend ) : Dit  was  my  pappie,  Oom. 

Skoorbek:  Dit  traak  my  nie.  Dit  lyk  my  die  appel 
val  nie  ver  van  die  boom  nie. 

Doreen  : Oom  is  te  reguit. 

Skoorbek:  Jê,  neg  Dorrie,  dis  waar,  jou  Oom  praat 
reguit.  Maar  ek  sê  altyd  ’n  mens  inoenie  van  jou 
hart  ’n  moordkuil  maak  nie.  Ek  is  soos  ’n  rinkals- 
slang : as  ek  kwaad  word,  spuug  ek. 

Fanïe  (i'egs  op,  met  die  kind):  Kyk,  Mammie,  sy 
lyk  al  beter. 

Doreen  ( vat  die  kind):  Haai,  werklik!  So  swaar 
gekreun  die  hele  nag  deur,  en  kan  nie  eens  'n 
woordjie  praat  nie.  (Sy  Joop  links,  voor,  af,  en 
Fanïe  kyk  haar  verlangend  agterna.) 

Fanie  : Oom  het  ons  gelukkig  gemaak.  Ek  voel  weer 
’n  nuwe  mens. 

Skoorbek:  Jê,  neef  Fanie,  as  jy  in  my  plek  staan, 
sal  jy  nog  gelukkiger  wees. 

Fanie  : Ek  weet  die  goed  wat  ’n  mens  aan  ’n  ander 
doen,  kom  dubbel  terug,  maar  ek  voel  baie  dank- 
baar en  bly,  Oom. 

Skoorbek:  Moenie  vir  my  preek  nie.  Wat  ek  wou 
vra,  weet  jy  nie  van  ’n  famielie  Van  Dyk  hierlangs 
nie?  Hulle  het  glo  hier  iewers  heen  getrek. 

Fanie:  Oom  Klasie  van  Dyk?  (Doreen  kom  links  op 
sonder  die  kind;  gaan  sit  agter  die  tafel  en  beskou 
Skoorbek  aandagtig  soos  ’n  kind.) 

Skoorbek:  Jê,  Neef.  Die  einste  naam,  Kiasie  van 
Dyk.  Waar  woon  hy? 

Fanie:  Net  hier  agter  die  eerste  bultjie,  Oom. 

Skoorbek  : Op  jou  grond  ? 

Fanie:  Ja,  Oom. 

Skoorbek:  Vir  hoe  lank  al? 

Fanie:  Nou  moet  Oom  my  eers  'n  bietjie  kans  gee. 
Vrou,  wanneer  het  oom  Klasie  hulle  hierheen 
getrek?  (Sy  staar  maar  na  Skoorbek.)  O ja, 
dit  was  in  Augustus.  Die  wind  het  die  dag  nog 

die  dak  van  ou  Stemmer  se  stroois  afgewaai. 
Augustus,  September,  Oktober,  November — amper 
vier  maande,  Oom. 

Skoorbek:  Yir  hoe  lank  het  jy  hulle  plek  gegee? 

F anijs  : Ons  het  ooreengekom  dat  hy  hier  woon  so 
lank  as  dit  goed  gaan.  Ek  het  nou  al  ’n  hele 
paar  jong  seuns  op  die  plaas  gehad,  maar  hulle 
deug  nie.  Wat  die  rede  is,  weet  ek  nie,  maar  dit 
lyk  vir  my  net  of  die  kérels  nie  lus  het  om  te 
werk  nie,  of,  ten  minste,  nie  vir  ’n  ander  nie. 

Skoorbek:  Dit  beteken  dat  die  famielie  wit  Kaffers, 
soos  party  hulle  noem,  een  van  die  dae  weer  op 
die  trekpad  sal  wees,  nè? 

Faxie  : Nee,  Oom.  Ek  en  oom  Klasie  verstaan 

mekaar.  Ous  akkordeer  regtig  lekker.  Hy  is  nog 
van  die  ou  soort,  en  ek  wens  hy  was  al  eerder 
hier  gewees.  Tant  Grieta  en  my  vrou  kom  ook 
goed  klaar,  soos  dit  lyk.  Ts  dit  nie  waar  nie, 
Doreen?  ( Geen  antwoord  nie.)  Ken  Oom  hulle 
goed? 

Skoorbek  (trek  sy  baadjie  aan) : Sy  vrou  is  my  klein- 
neggie,  maar  ons  het  mekaar  lank  laas  gesien. 
As  ek  dit  gister  geweet  het,  dan  het  ek  julle  nie 
kom  pla  nie.  ( Kylt  rond.)  Waar  is  my  hoed? 
O,  hy  is  seker  nog  in  die  waenhuis. 

Faxie:  Dis  maar  goed  dat  Oom  hier  moes  bly.  Ver- 
toef nou  nog  ’n  rukkie.  Ek  kan  maar  vir  tant 
Grieta  laat  weet  Oom  is  hier.  Dis  nou  jammer, 
oom  Klasie  is  seker  al  dorp-toe. 

Skoorbek:  Nee,  ek  wil  nou  maar  loop.  (Tot  Doreen.) 
Ek  sal  later  weer  kom  kyk  hoe  dit  gaan. 

Faxie  : Dan  sal  ek  somar  kan  hoor  wat  dit  kos.  Ek 
stap  ’n  entjie  saam.  (Skoorbek  en  Fanie  agter 
af.) 

Doreen  ( staan  op  en  loop  na  vore) : Is  dit  nie  ’n 
mooi  ou  man  nie?  Ek  kan  my  so  verkyk  na  hom. 
Ek  wonder  of  hy  ’n  vroti  het.  Sal  ek  nie  gelukkig 
wees  om  soos  ’n  lelie  in  sy  strale  op  te  groei  nie  ? 
Hy  is  so  verstandig.  O,  ek  verlang  na  my  bloin- 
tuin  (slaan  haar  bande  voor  haar  bors  saam),  want 

my  liefde  is  jonk  soos  die  roosknop  wat  op  die 
windjie  in  die  more  wieg.  ( Sy  vat  ’n  papier  en 
potlood  op  die  tafel  en  dans  agter  af.) 

Breggie  ( links  voor,  op,  met  die  kind) : Breggie  sal 
soeke  die  dommi — dommi — domminie.  Breggie 

sal  soeke  die  domm — dommi — dommitjie.  A,  hier 
is  hy.  ( Sy  vind  die  kind  se  fopspeen  op  die  tafel. 
Sy  staan  regs) 

Fanie  (links,  voor,  op) : Breggie,  wie  het  die  vuil 
water  hier  langs  die  huis  uitgesmyt? 

Breggie  ( verleë ) : Ek  weet  nie,  Baas. 

Fanie  ( nog  kwaad):  Julle  luister  nie,  nè?  Moet  ’n 
mens  die  heel  dag  oor  dieselfde  ding  praat?  Waar 
is  die  nooi? 

Breggie  (wys  deur  die  venster) : Daar  buite,  Baas. 

Fanie  (kyk  deur  die  venster) : Loop  sê  vir  die  nooi  sy 
moet  hier  kom;  ek  moet  land-toe.  (Breggie, 
agter,  af.)  Dis  ’n  snaakse  affêre;  skryf  en  dans, 
en  alles  in  die  blomtuin ! Dit  slaan  my  dronk, 
’n  Mens  sal  sê  sy  het  iets  oorgekom.  O ja, 
natuurlik,  die  kind  is  gesond! 

Doreen  (agter,  op,  met  papier  en  potlood  in  ckie  hand 
en  ’n  groot,  wit  blom  voor  die  bors.  Sy  loop  na  die 
tafel  om  iets  op  die  papier  te  verander.)  So  ja, 
nou  is  dit  mooi. 

Fanie  (sit  sy  arm  om  haar)  : Ek  verstaan  jou  nie, 
my  liefste,  ’n  Ander  moeder  sou  haar  kind  van- 
dag aan  niemand  anders  toevertrou  nie — en  jy  skryf 
alweer ! 

Doreen  (stoot  sy  arm  af)  : Ek  is  nie  jou  liefste  nie. 
Luister  wat  ek  vir  die  kanarie  gesê  het. 

Fanie  (eenkant,  vercrg):  Ag,  hemel! 

Doreen  (lees) : 

Ai,  fyn  en  trietsig  geel  geveerde  élfie, 

Net  soos  ’n  elperosie  op  jou  takkie ; 

Jou  keeltjie  swel  ’n  ronde  windesakkie, 

En  trillings  vliet  dan  deur  die  draadverwelfie. 

Jy  speel  ’n  spits-gesplete  liereriet jie. 

En  sonneswiertjies  doen  jou  nie  verdriet  nie; 

'n  Hele  uurtjie  fluit  jy  nie  verniet  nie : 

Van  sierlik  volle  liefde  vloei  jou  liedjie. 

[Tot  Fanie.)  Die  liefdedruppels  krievvel  in  my 
siel. 

Faxie  : Dit  gaan  nogal  amper  soos  die  kanarie  sing. 
Maar,  vrou,  jy  weet  dit  is  al  laat.  Gee  my  gou 
'n  stukkie  om  te  eet. 

Dokken  [draai  in  die  rondte ): 

Help  jouself;  ek  's  'n  elf. 

Help  jouself,  ek  ’s  ’n  elf. 

Faxie:  Jy  hou  vir  jou  vandag  wat  wonders.  Is  dit 
dan  die  gewoonte  dat  ek  in  jou  koslaaie  krap? 

Dokeex  : Koslaaie?  [Klap  haar  hande.)  Ha,  ha,  ha! 

Faxie  ( wil  aan  haar  arm  vat) : Toe  nou,  ou  vrou,  ek 
is  haastig.  Die  reëntjie  het  net  op  tyd  gekom, 
en  die  mielies  is  vuil. 

Doreen  ( wyk  dansend  terug ) : 

Laat  my  staan,  jy  moet  gaan, 

Jy  moet  gaan,  jy  moet  gaan. 

Faxie  [weer  kwaad):  Doreen,  jy  gaan  te  ver!  Waar 
kom  jy  aan  dié  streke?  Jy  trek  ’n  man  se  draad 
tot  op  die  uiterste — en  hy  kan  breek. 

Doreen  [dans  weer) : 

Jy  moet  gaan,  jy  moet  gaan, 

Ek  wil  by  my  blompie  staan. 

Faxie  (eenkant) : Ek  voel  my  spant  ou  sal  breek!  Om 
vredeswil,  dis  beter  dat  ek  . . . . [Hy  loop  vinnig 
agter  af.) 

Doreen  : Nou  sal  ek  stilbly,  o,  so  stil  bly ; allenig, 
allenig,  alleen.  Kom  nou,  my  Liefste,  met  jou 
sakkies  vol  geure,  en  knip  my  hartjie  vol,  sewe- 
maal  ( sy  knip  niet  haar  duim  en  voorvinger),  want 
ek  verlang  na  jou!  [Sy  gaan  op  die  bank  sit.) 

Breggie  [links,  voor,  op,  met  die  kind):  Nooi,  vat 
vir  Baba.  Ek  wil  sy  kleertjies  gaan  was. 

Doreen  : Ek  wil  geen  dogter  hé  nie.  [Sy  buig  agter- 
oor  en  hou  haar  hand  met  afkeer  uit.)  Neem 
weg!  Neem  weg! 

Breggie:  Ai,  Nooi!  Dis  dan  jou  tjend! 

Doreen  : My  kindjie  speel  met  die  windjie.  Dis  'n 
liewe  blou-oogseuntjie.  Neem  weg,  neem  weg  die 
vreemde  kind. 

Breggie  (kyk  ’n  rukkie  verwonderd  na  die  skouspel ) : 
My  Nooi  hy  ’s  nie  reg  by  sy  kop  nie.  Hy  sal  sy 
tjend  doodmaak.  Wat  ek  sal  maak? 

Doreen  ( hou  haar  hande  bymekaar  verby ): 

Twee  rosé  vleg  hul  slingers  deurmekaar; 
Tant’  Grieta  en  oom  Klasie  is  ook  daar, 

En  elke  blom  is  rooi  of  wit  getint, 

En  maak  ’n  boog  met  liefde  saamgebind. 
Breggie:  O,  ek  gaan  ounooi  Grieta-toe.  ( Agter  af.) 
Doreen  (sy  is  oorgevoelig,  en  bly;  sy  staan): 

Ek  ken  ’n  kleine  handjie, 

’n  Liewe,  kleine  ding; 

Ek  ken  ’n  diamantjie, 

En  ook  ’n  snaakse  ring. 

Die  handjie  is  my  Liefste, 

Met  oë,  o,  so  fraai, 

En  ek  die  ronde  sirkel 
Wat  blywend  om  hom  draai. 

My  Liefste  het  die  steentjie 
Reeds  in  my  hart  gegooi, 

Wat  nou  van  liefde  skitter 
Soos  diamantjies  mooi. 

(Sy  staan,  regs  voor,  haal  die  blom  van  haar  bors 
af  en  spreek  dit  aan.) 

Luister,  my  wit  blom,  dis  taal  van  my  hart ; 
Gee  my  ’n  soentjie  en  lenig  my  smart. 

(Sy  soen  die  blom,  en  loop  peinsend  heen  en  weer. 
ds  Skoorbek  agter  inkom,  staan  sy  iveer  regs.) 
Daar  is  ’n  wet,  so  wonderwaar, 

Gehoorsaam  oweral : 

Die  bruine  soek  die  blonde  op 
Soos  water  waterval. 

Hoor  tog  my  stem,  so  wondersoet, 

Wat  lieflik  oral  klink: 

Yerlange  soek  met  liefde  op 
Wat  verweg  blonde  blink. 

Skoorbek  : Belofte  maak  skuld,  neg  Dorrie.  Hier  is 
ek  soos  .... 

Doreen  ( draai  om  cn  hou  haar  hande  smekend  na 
hom;  haar  stem  is  soet  en  hoopvol ): 

Noem  my  weer  net  so  teer, 

Jou  stem  is  soeter  as  my  eie, 

En  hierdie  blom  was  glad  nie  jy  nie. 

( Sy  gooi  die  bloni  op  die  vloer.) 

Skoorbek  ( lê  half  op  die  bank) : Neg  Dorrie,  ek  is 
moeg,  en  voel  omtrent  net  soos  ’n  vrot  pampoen 
waarin  die  rnuise  boer.  [Vat  aan  sy  kop.)  Kort- 
kort  kry  ek  ’n  duiseling.  Gaan  baal  vir  jou  oom 
’n  lekker  koppie  koffie. 

Doreen  ( het  'n  stoel  by  hom  geplaas,  sit  daarop  cn 
liefkoos  sy  kop) : 

Dis  heerlik  om  te  wag 
Op  blyke  van  jou  guns; 

Dis  lieflik  om  te  gee 
Wat  jy  my  minlik  vra. 

Ek  dien  jou  graag 
Opdat  ek  minnend  kry 
Wat  sterk  my  siel  begeer. 

Skoorbek  : Maak  gou ! 

Doreen  ( loop  kombuis-toe,  links,  voor):  Het  hy  nie 
mooi  maniere  nie?  (af.) 

Skoorbek  : Hm,  jê-ê.  Ek  voel  amper  sestig  jaar 

jonger  as  die  Neggie  so  flikflooi.  En  sy  is  nogal 
mooi,  en  haar  wange!  ( Trek  sy  asem  deur  sy 
tande.)  So  rooi  as  bloed,  so  suikersoet.  (Hy  tel 
die  blom  op  en  frommel  dit  fyn,  en  lag  skelm  en 
hoogs  tevrede.)  En  netnou  sal  die  poppie  nog  wil 
trou!  ( Sit  i veer  op  die  bank.) 

Doreen  (links,  agter,  op,  met  'n  skinkbord,  dockie, 
koppie,  suikerpot):  Ekskuus  dat  ek  so  lank  gewag 
het.  (Sy  sit  weer  op  die  stoel  cn  hou  die  bord  op 
haar  skoot.) 

Skoorbek  : Toe  maar,  neg  Dorrie,  solank  as  ek  net 
koffie  kry,  is  ek  tevrede.  Gooi  maar  die  suiker  in; 
my  hand  is  ’n  bietjie  bewerig.  (Sy  doen  dit,  en 
hy  slurp.) 

Doreen  : 

Ek  sit  hier  graag  en  luister 
Hoe  mooi  jou  asem  fluister 
Al  deur  jou  sneeu-wit  baard. 

Skoorbek  ( sit  meteens  die  koppie  neer  en  vat  haar 
hand)  : Neg  Dorrie,  jou,  jou,  jou  oom  voel  nie 
wel  nie. 

Doreen:  Nie  wel  nie?  ( Sit  die  skinkbord  op  die 
tafel) 

Wag,  ek  sal  die  , ,nie"  verwyder 
En  welsyn  weer  laat  lag. 

(Sy  draf  die  kamer,  regs,  in.  (Skoorbek  glimlag; 
dan  kom  sy  uit  met  ’n  bottel  Eau-de-Cologne, 
smeer  daarvan  aan  sy  voorkop  en  laat  hom  aan 
die  bottel  ruik.) 

So  geurend  soos  die  bottel 
Is  vol  my  hart  van  liefde. 

Skoorbek:  Dankie,  neg  Dorrie.  Ek  voel  ’n  bietjie 
beter.  Dis  baie  mooi  as  ’n  mens  liefde  uitdeel; 
dis  deugsaam. 

Doreen  : Ek  ken  geen  hoër  vreug  as  hierdie  deug. 

Skoorbek  (skud  sy  kop  bevestigend) : Baie  goed,  baie 
goed,  neg  Dorrie.  ( Staan  op.)  Nou  ja,  laat  ons 
maar  groet  met  ’n  soen.  Ek  wil  gaan  ry. 

Doreen : 

Ek  gee  jou  een,  ek  gee  jou  tien, 

Want  naby  kan  ek  jou  dan  sien.  (Wil  soen.) 

Skoorbek  ( hou  sy  een  vinger  op):  Net  een,  neg 
Dorrie,  net  een.  My  lippe  is  seer  van  gister  se 
wind  en  stof.  ( Hulle  soen.) 

Doreen  : 

Is  liefhé  soet?  Bly  maar  by  my; 

Jy  sal  my  liefhê  my  beny. 

Skoorbek  ( gaan  sit  weer  op  die  bank) : Neggie,  ek 
voel  sleg,  regtig  sleg.  My  hart  gaan  net  so.  ( Hy 
maak  sy  hand  oop  en  toe.) 

Doreen  (sit  langs  hom,  en  hou  haar  hand  op  sy  hart) : 
O soet  geluk,  kortstondig  skyn, 

Waarom  so  gou  die  bitter  pyn? 

(Skoorbek  kreun.) 

Leef  langer  nog,  of  stervve  gou, 

En  neem  my  verweg  saam  met  jou. 
(Skoorbek  kreun.  Sy  los  hom,  eenkant,  hopeloos. 
Fanie  kom  agter  op  en  bly  iyi  die  deur  siaan, 
besluiteloos.) 

O,  waarom  woeker  die  woike 

Met  kleure  so  lief  net  voor  die  dag  moet  sterf? 
( Slaan  huur  arm  om  sy  nek.)  Ek  kan  jou  nie 
verloor  nie;  ek  het  jou  ....  (Sy  wil  hom  omhels, 
maar  Fanie  spring  by  en  pak  Skoorbek  aan  die 
hals.) 

Fanie:  Jou  ellendige  smeerslap!  Ek  druk  jou  gorrel 
inmekaar!  (Hy  trek  hom  ’n  tree  of  wat  van  die 
bank  af  en  laai  hom  los.  Skoorbek  sink  op  die 
vloer  neer.  Fanie  staan  links  van  hom.)  Is  dit 
jou  dokterskap  ? Dis  nie  ’n  wonder  dat  iets  vir 
my  gesê  het  ek  moet  omdraai  nie. 

Doreen  (was  eers  verskrik;  nou  spring  sy  op,  kniel 
tussen  Fanie  en  Skoorbek,  wie  se  gesig  sy  met 
die  regterhand  beskerm.  Haar  linkerhand  hou  sy 
afwerend  na  Fanie  uitgestrek  en  praat  met  hom 
oor  haar  skouer) : 

Wreed,  wreed  is  jy  om  so  met  hom  te  stry. 

Hy  is  te  sag,  en  sal  nog  nooit  met  jou  baklei; 

Al  is  jy  ook  ’n  Hotnot  of  ’n  perdeby. 

(Fanie  trek  haar  aan  haar  arm  iveg.)  Laat  my 
los!  (Skoorbek  staan  op  en  slof-slof  agter  af.) 
Laat  my  los ! 

Fanie  (koud):  Doreen,  jy  is  skaamteloos!  Jy  wat 
altyd  so  op  ons  eergevoel  gewys  het,  vertrap  ons 
naam  onder  jou  voete. 

Doreen:  Laat  my  los!  (Sy  ruk.)  My  liefde  sterf 

daarbuite ! 

Fanie:  Jy  durf  dit  nog  sê?  Loop!  (Hy  los,  maar 
vang  haar  weer.)  Waar  is  my  kind? 

Doreen  : 

Ek  was  nog  nooit  ’n  kindermeid; 

Loop  vind  maar  self  jou  raaisel  uit. 

Fanie  ( los  haar.  Sy  yl  agter  af.)  Stawelgek!  ( Met 
smart.)  Ag,  my  vröu!  Ag,  my  kind!  O,  dat  ek 
nooit  die  dag  beleef  het  nie ! (Hy  draai  na  agter, 
hou  sy  hande  voor  sy  gesig  en  loop  dan  soos  ’n 
man  in  vertwyfling  na  agter.  Dan  sien  hy  die 
geweer,  grijp  dit  en  ivankel  ’n  paar  tree  vorentoe. 
Hy  kyk  links,  voor  hom  op  die  vloer.  Sy  stem  is 
hees.)  Stéfanus  ....  Daniël  ....  Wessels  . . . . 
Daar  is  maar  een  stap  tussen  jou  en  ....  O 
God!  ....  (Hy  kyk  op,  en  sien  sy  moeder  se 
portret  teem  die  muur  voor'  hom.  Hy  hou  die 
geweer  krampagtig  agter  hom  uit,  leun  met  die 
linkerhand,  teen  die  muur  en  staar  die  portret  aan.) 
Moeder!  (sagter)  Moeder!  U stille  oë  waarin 
die  ewigheid  woon,  so  diep,  roep  my ; ek  kom. 
Die  poort  is  donker,  maar  net  een  klopslag  ( skud 
die  geweer)  en  my  kronkelpad  het  sy  end  hier. 
(Agter  word  geklop;  hy  skrik  en  laat  die  geweer 
val,  en  maak  die  deur  oop.  Pieter  en  Lettie, 
met  ’n  stofjas  aan,  kom  lewendig  agter  in.) 

Pieter  (is  korter,  skraler  as  Fanie.  Hij  is  lig  en  het 
blou  oë) : More,  ou  maat.  (HuTle  groet.)  Jy  kan 
amper  sê  ek  het  uit  die  dood  opgestaan,  so  lank 
het  ons  mekaar  laas  gesien.  Jy  ken  mos  vir 
Lettie  ? 

Fanie:  Ja.  (Hy  groet  haar.)  Sit. 

Lettie  (is  growiver  gebou  as  Doreen.  Sy  is  lig. 
Haar  houding  is  gewoon  en  haar  klere  eenvoudig, 
nie  modern  nie,  maar  tog  smaakvol.  Lettie  en 
Pieter  sit  op  die  bank  en  Fanie  agter  by  die  tafel.) 
Ek  het  al  gedink  ons  sal  mekaar  nooit  weer  sien 
nie.  Ons  bly  ook  so  ver  van  julle  af. 

Fanie  : Ja,  dis  ver. 

jriETER : Ag  wat,  vandat  motorkarre  in  die  land  is, 

kom  die  verafgeleë  plekke  al  nader  na  mekaar 
toe,  en  alle  paaie  ontmoet  mekaar  tog. 

Fanie  : Ja,  die  wéreld  word  al  nouer,  en  die  plase 
kleiner,  en  benoud.  (Hy  vee  sy  voorkop  af.) 

Lettie  : Maar  jou  grond  is  mos  groot.  Hier  in  die 
Vrystaat  kan  ’n  mens  nog  asem  haal,  want  die 

plase  is  nie  erwe  soos  in  die  Beland  nie.  Is  dit 
nie  waar  nie,  Fanie? 

Fanie  (sy  uop  rus  in  sij  hand;  tel  dit  skielik  op): 
Ja,  die  plase  word  nou. 

Lettie  (lag):  Jy  hoor  dan  nie  eens  wat  ek  praat  nie. 

Pieter  (merk  dat  daar  iets  verkeerd  is  met  Fanie): 
Wat  makeer,  ou  maat?  Is  jy  siek? 

Fanie:  Nee,  niks  nie. 

Lettie  (staan  op):  Waar  is  Doreen? 

Fanie  (na  ’n  rukkie) : Ek  weet  nie. 

Pieter  : Is  sy  nie  hier  nie  ? 

-L  anie  : Nee. 

Lettie  : Is  sy  buite  ? 

Fanie  (vervaard):  Sy  het  my  netnou  laat  staan.  Sy 
wil  nie  meer  hier  bly  nie.  Sy  is  mal. 

Pieter:  Wat  praat  jy,  Fanie? 

Lettie  : Dan  was  dit  sy  wat  ons  langs  die  pad  gekry 
het,  ingehaak  met  ’n  ou  man.  Ek  wou  mos  sê 
dit  het  vir  .... 

Fanie  ( staan  op):  Waar  is  hy?  Wat  maak  hy?  (Tel 
die  geweer  op.) 

Lettie  (bang):  Wat  wil  jy  nou  doen? 

Pieter  (vat  Fanie  se  arm):  Wag,  ou  maat,  moeme 
haastig  word  nie.  ’n  Mens  kry  gou  spyt,  en 
dan  .... 

Fanie:  Waar  is  hulle? 

Pieter:  Gebruik  nog  ’n  bietjie  geduld.  Ek  sal  . . . . 

Fanie:  Geduld?  Geduld?  Ek  het  te  lank  gewag! 

Pieter  (hou  die  geweer  vas  en  Fanie  kan  nie  loop 
nie):  Kan  ek  jou  nie  help  nie? 

Fanie:  Help  nie?  Yir  my  help?  Hoekom  moet  jy 
my  help?  (Lag  waansinnig .)  Net  een  ou  skootjie 
< — en  daar  lê  hy ! 

Lettie:  Waar  is  die  dogtertjie? 

Pieter:  Ja,  ou  maat,  wat  van  jou  kind  ns  jy  .... 

Fanie  { besin  hom):  My  kind?  Waar  is  my  kind? 
(Los  die  geweer.) 

Tant  Grieta  (kom  agter  op  en  begin  dadelik . praat. 
Sy  is  te  verdiep  in  Fante  se  smart  om  van 
Pieter  en  Lettie  notiesie  te  neem) : Ekskuus, 

neef  Fanie,  ek  het  die  motorkar  hier  voor  die  deur 
gesien  en  wou  eers  nie  kom  nie,  want  ’n  mens  hou 
mos  nie  daarvan  om  ’n  ander  te  pla  as  hy  kuier- 
gaste  het  nie,  maar  toe  dag  ek  so  by  my  sigselwe, 
want  oom  Klasie  is  mos  dorp-toe,  en,  om  die 
waarheid  te  sê,  ek  kön  ook  nie  meer  in  my  huis 
bly  nie,  want  ek  weet  al  die  tyd  ....  (Sy  staan 
links  voor.) 

Fanie:  Weet  Tante  waar  my  vrou  is? 

Tant  Grieta  : Ja,  neef  Fanie;  dis  net  waarvoor  ek 
gekom  het.  Ons  moet  malkander  aanhelp  in  hier- 
die  moeilike  wéreld,  en  jy  is  vir  ons  so  goed  dat 
ek  bang  is  ...  . 

Fanie:  Tante,  waar  is  my  vrou? 

Tant  Grieta  : Moenie  kwaad  word  nie,  neef  Fanie. 
Jou  tante  meen  dit  tog  so  goed.  En  my  oom, 
hy  sê  hy  was  hier,  en  neef  Fanie  ken  hom  seker. 
Hy  is  eintlik  Van  Skoorbek,  maar  ons  noem  hom 
van  kleins  af  oom  Skoorbek. 

Fanie  ( sug , gaan  sit  en  luister  maar  met  geduld): 
Ja,  Tante. 

Tant  Grieta  : My  oom  kom  daar  aan,  en  nig  Doreen 
saam  met  hom,  en  sy  is  verlief  op  hom,  en  sê 
baie  rympies  op. 

Fanie  ( spring  op):  Is  hulle  daar  by  Tante? 

Tant  Grieta  : Moenie  haastig  word  nie,  neef  Fanie. 
As  jy  wil  hê  nig  Doreen  moet  terugkom  na  jou 
toe — en  dit  is  wat  ek  kom  hoor  het,  want  ek  wil 
nie  hê  neef  Fanie  moet  dink  ek  wil  hê  hy  moet 
met  haar  trou  nie.  Nee,  die  hemel  bewaar  my, 
neef  Fanie. 

Fanie:  Tante,  ek  bly  jou  my  lewe  dankbaar!  Loop 
gou,  asseblief.  (Fanie  sit.) 

Tant  Grieta  : Ek  het  altyd  gesê  jy  het  ’n  groot  hart, 
neef  Fanie.  ( Dit  val  haar  by.)  Ekskuus  my  tog, 
ek  was  so  haastig.  Wie  is  die  neef  en  niggie? 

Pieter  : Ek  is  Boukamp,  en  dis  my  vrou,  Tante. 

Tant  Grieta  (groet  elkeen  met  die  hand) : Bly  u te 
kenne,  bly  'u  te  kenne.  Julle  tante  is  tog  so 
haastig  van  geaardheid.  Ek  het  dit  van  my  vader 
geërf.  Hoe  lank  is  die  verblyl? 


Pieter:  'n  Week  of  wat,  Tante. 

Tant  Grieta  : 0,  dan  sa]  ons  malkander  seker  nog 
beter  leer  ken.  Ek  weet  van  ’n  sekere  Karei 
Boukamp. 

Fanie:  Tante,  loop  tog  nou! 

Tant  Grieta  : Nou  ja,  more,  neef  Fanie,  more,  Neef, 
more,  Niggie.  (Pieter  en  Lettie  groet  terug. 
Tant  Grieta  loop  tydsaam  tot  by  cïic  deur  en  draai 
om.)  Neef  Fanie,  jou  meidjie  is  daar  by  my  met 
die  kleintjie. 

Fanie:  Wat  soek  sy  daar? 

Tant  Grieta:  Sy  sê  sy  het  gevlug,  neef  Fanie,  en 
toe  het  ek  die  dogtertjie  so  jammer  gekry  .... 

Fanie:  Sê  haar  sy  moet  dadelik  huis-toe  kom,  Tante 
( staan  op),  of  ek  sal  haar  . . . (Fanie  dink  hard.) 

Pieter  : Stadig,  ou  maat.  Onthou  .... 

Tant  Grieta:  Dis  goed,  neef  Fanie,  ek  sal  haar  sê; 
maar  is  dit  nie  beter  as  nig  Doreen  eers  alleen 
na  jou  toe  kom  nie?  Ek  vra  maar,  neef  Fanie; 
jy  sal  seker  beter  weet,  en  ...  . 

Fanie:  Ja,  Tante,  hou  haar  maar  eers  daar.  Miskien 
moet  j5v  nog  vergoed  daar  bly.  (Hy  sit  weer,  en 
(tink.) 

Tant  Grieta:  Ek  sal  haar  goed  oppas,  neef  Fanie,  en 
dit  is  miskien  beter  soos  jy  sê.  (Agtcr  af.) 

Lettie  : Ek  hou  nie  van  sulke  draaierige  ou  vrouens 
nie. 

Pieter:  O,  dis  maar  'n  ou  vrou  se  kwaal.  Nogtans, 
al  singende  spin  sy  'n  liedjie  inmekaar. 

Fanie:  Pieter  ....  is  julle  regtig  getroud? 

Pieter  (en  ook  Lettie  lag):  Hoekom  vra  jy  soiets? 
Yroutjie,  dit  lyk  of  my  ou  maat  bygelowig  of  on- 
gelowig  of  wangelowig  geword  het;  ek  weet  nie 
juis  wat  ek  sy  verdenking  moet  noem  nie. 

Lettie:  Kan  jy  dit  dan  nie  glo  nie,  Fanie? 

Fanie  : Nee,  nie  dit  nie,  maar  Pieter  stel  julle  netnou 
voor  as  man  en  vrou.  en  ek  het  niks  van  julle 
trou  gehoor  nie. 

Lettie  ( tot  Pieter);  Het  jy  dan  nie  geskryf  nie? 

Fanie  : Ek  het  nie  ’n  brief  gesien  nie,  maar  Doreen 
het  geweet  Pièter  kom- — hoe,  weet  ek  nie. 

Lettie  : En  ek  ? 

Pieter  : Ook.  Ek  het  na  ons  verlowing  vir  julle 

geskryf  wanneer  ons  sou  trou,  en  dat  ons,  volgens 
’n  ou  belofte  van  my,  die  eerste  paar  dae  daarna 
hier  sal  kom  deurbring. 

Lettie  : O,  ek  dag  jy  het  my  toe  al  vergeet. 

Fanie : Dit  was  gisteraand.  Gisteraand  het  sy  eers 
daarvan  gepraat.  Sy  was  toe  al  ’n  raaisel  vir 

my Maar  ek  is  baie  bly  dat  julle  gekom 

het.  Amper  twee  jaar  gelede  het  ons  hier  kom 
woon — bruid  en  bruidegom,  en  gelukkig,  net  soos 
julle  nou.  Die  bome  hier  was  vir  haar  ’n  paradys. 

Pieter  i Dit  wil  ek  glo!  Haar  digtersiel  het  hier 
geleef;  het  hom  gebaai  in  die  koele  skaduwees  en 
sy  verlange  verkwik  met  jou  teenwoordigheid. 

Lettie  : Lees  sy  nog  so  baie  ? 

Fanie:  Ja,  nog  net  so  veel  as  altyd.  Sy  gaan  ge- 
woonlik  by  die  stroompie  onder  die  wilgerboom  sit 
met  ’n  boek.  Maar  ek  het  gesien  sy  sit  partymaal 
omtrent  ’n  halfuur  voor  sy  ’n  blad  omslaan. 

Lettie  : O,  dan  is  sy  nog  maar  die  ou  dromer. 

Pieter  : ’n  Mens  sal  sê  sy  verlang  of  treur.  Maar 
Fanie,  ou  maat,  alles  sal  regkom,  hoop  ek.  Dis 
’n  plek  dié  waar  vrede  woon,  en  julle  lewe  sal 
weer  in  harmonie  saamsmelt  soos  die  kanaries  daar 
buite  sing. 

Fanie  : Ek  het  hulle  hokkie  self  gemaak,  maar  sy  het 
daar  bygestaan,  want  dit  was  haar  wil  en  my  wet. 
(Hy  staan  op.)  Kom  ons  gaan  tuin-toe.  (Pieter 
staan  ingedagte  op.) 

Lettie  : Loop  julle  maar,  ek  kom  netnou.  Ek  wil  eers 
my  jas  uittrek  en  die  stof  van  my  gesig  was. 

Fanie:  Gaan  maar  daar  in,  Lettie.  (Hy  ioys  reg$.) 

Lettie  : Pieter,  bring  eers  vir  my  die  koffer  van  die 
kar  af. 

Pieter  ( staan  ingedagte) : Ekskuus? 

Lettie:  Wat?  Droom  jy  ook  alweer?  Gaan  haal 
asseblief  vir  my  die  koffer.  (Fanie  en  Pieter 

agter,  af.)  

- (Skerm.) 


DERDE  BEDRYF. 


(Skoorbek  en  dan  Doreen  kom  agter  op.) 

Skoorbek  ( vat  die  stoel  agter  die  tafel ) : Kom  ons  sit 
hier.  ( Hij  sit  links  agter  die  tafel.)  Ek  is  moeg 
van  die  loop.  (Doreen  sit  regs  van  hom.)  Net- 
nou  kan  jy  vir  ons  lekker  koffie  gaan  haal. 

Doreen  : 

Rus  uit,  my  Lief,  ek  sal  hier  by  jou  bly, 

En  soos  die  koele  windjie  wat  rinkink 
En  moeë  wand’laar  kus,  so  doen  ek  ook.  ( Soen .) 

Lettie  (regs  op,  sonder  jas , en  bly  onseker  staan): 
Ekskuus,  ek  het  gedink  dit  is  ...  . 

Skoorbek  (druk  Doreen  weg) : Kyk  daar ! 

Doreen  (kyk  om,  sien  Lettie  en  praat  dan  met 
Skoorbek) : 

Moenie  vrees  nie,  ek  is  sterk 
En  sal  jou  van  haar  mag  behoed. 

(Sy  staan  op  en  staan  regs  agter  hom,  met  kramp- 
agtige  hande  na  Lettie)  : 

Sê,  wie  is  jy?  Is  jy  die  skaduwee 
Wat  altyd  agtervolg  en  in  my  droom 
Jou  spooksels  na  my  stuur  uit  pure  pret, 

En  spottend  gryns,  en  dan  verdwyn? 

Lettie  (is  bang  en  steek  haar  kop  weg  en  die  linker- 
arm afiverend  uit):  Doreen! 

Doreen  (staan  ver  agteruit) : 

Wil  jy  my  gryp?  My  naels  is  skerp, 

En  sal  jou  oë  soos  ’n  kraai  uitkrap. 

Lettie:  Ek  wil  jou  nie  gryp  nie.  Ek  is  bang  vir  jou. 
(Sy  hou  haar  gesig  toe .-) 

Doreen  : 

Ha,  ha,  ha!  Foei  tog.  Is  jy  bang  vir  my? 
Sit  dan  maar  daar  en  wees  net  soet, 

En  moenie  huil  nie,  Skapie. 


(Lettie  sit  op  die  bank.  Fanie  kom  agter  in. 
Doreen  hoor  hom,  draai  om  en  bekyk  hom  van 
kop  tot  tone) : 

Het  ek  gedroom  ? Ek  ken  die  plek ! 

(Sy  kyk  verwonder  rond.) 

Fanie:  Nee,  Doreen.  ( Loop  na  haar  toe.)  Dis  nie 
’n  droom  nie.  Ek  is  so  bly  dat  jy  weer  terug  .... 
(Wil  haar  in  sy  arms  sluit.) 

Doreen  (kyk  hom  verwonderd  aan  en  wyk  stil  agter- 
uit) : 

Ook  jou  herken  ek  vaag  as  een 
Wat  dikwels  oor  my  voetpad  kruis 
En  strikke  stel  om  my  te  vang.  (Bekyk  hom.) 
Maar  nee,  dit  is  ’n  ander. 

Fanie:  Ek  is  jou  man;  ken  jy  my  nie'?  Het  jy  nie 
weer  na  my  toe  gekom  nie? 

Doreen  : 

Hè?  Ken  ek  jou?  Jy  is  te  fier; 

Ek  soek  ’n  blou-oogseuntjie  hier. 

(Sy  wys  laag  op  die  grond.) 

Eanie  (draai  wanhopig  links):  Nog  net  so!  (Hy  kom 
weer  terug.)  Ag,  my  vroutjie,  ken  jy  my  nie? 
(Hy  kniel  voor  haar,  met  sy  hande  smekend 
opwaarts  gerig.) 

Doreen  (verstaan  hy  wil  klein  wees  soos  u seuntjie) : 
Nee,  hy  is  kleiner;  (skxid  haar  kop)  baie  klein, 
En  o,  sy  ogies  is  nog  rein  (Fanie  vee  sy  oë  af), 
Hy  het  nog  nooit  gehuil  nie, 

En  jy  lyk  nie  soos  hy  nie. 

Ek  soek  al  baie  lank  na  hom, 

Maar  hy  wil  nie  weer  kom  nie. 

Nou  is  ek  moeg  en  vaak 
En  laat  vereers  my  taak. 

(Sy  gaan  lê  voor  die  tafel.) 

Fanie  (kyk  moedeloos  na>  haar) : Ek  sal  die  helfte  van 
my  rykdom — alles  gee  as  sy  net  haar  verstand 
terug  kan  kry.  Wat  is  ’n  plaas  as  die  boer  nie 
na  hom  kyk  nie?  Wat  is  my  huis  as  my  vrou 
nie  daarin  wil  bly  nie?  (Hy  draai  om  na  agter. 


Pieter  kom  agtcr  in  met  'n  wit  blom  voar  sy  bors 
en  blij  daar  staan):  Pieter,  ou  maat! 

Doreen  (lig  haar  effens  op) : 

Wat  hoor  ek?  Pieter?  Pieter! 

O soetenis  van  soetighede, 

Soeter  as  musiek — 

Musiek  wat  van  die  wolke  druip 
Wanneer  die  aandson  hul 

In  granaatsop  spoel.  (Sy  staan  op  en  sien  hom.) 
Kind  van  my  drome, 

Ek  ken  jou  reeds  lankal ! 

Maat  van  my  siel, 

Ek  sien  jou  van  ver! 

Kom  in  my  arms  (sy  strek  hul  uit) 

Wat  uitgestrek-  my  taal  vertolk, 

Want  dig  teen  jou  boesem 
Min  ek  jou  meer, 

En  rus  weer  die  kwelling 
Wat  my  wil  verteer. 

(Sy  kom  tot  links  voor  die  tafel.) 

Skoorbek  (het  intussen  tekens  van  goedkeuring  gegce. 
Nou  is  hy  kwaad):  Asbak  en  meerkat  hartslag ! 
(Tot  Eaxie.)  Jy  liet  ons  laat  roep,  en  ek  was 
gladnie  danig  om  te  kom  nie.  (Stmnp  op  die 
vloer.)  Dit  sweer  ek  jou  voor!  Maar  Grieta  het 
gesoebat  en  mooigepraat  vir  jou  ontwil,  en  ek  het 
gekom,  maar  nou  om  af  te  reken,  hoor  jy!  (Hy 
staan  op,  en  Eaxie  wil  hom  stormloop.)  Wees 
versigtig,  ek  sè,  wees  versigtig!  Ek  het  die  sleutel 
van  haar  harspan  in  my  mag.  (Hy  wil  Doreex 
met  die  kierie  slaan.) 

Eaxie  (spring  by,  ruk  die  kierie  uit  sy  hand  en  dreig 
hom  daarmee):  Sit  daar  (agter  die  tafel),  en  ver- 
roer nou  net  'n  poot!  (Skoorbek  sit.  Doreen 
staan  nou  links,  voor,  uit  angs.) 

Pieter  (kom  staan  regs  van  Doreex)  : Watt  er  kwelling 
het  jy  van  gepraat,  Doreen?  ( Met  simpatic .) 

Doreex  : Die  kwelling  wat  my  wil  verteer. 

Pieter  : Wat  vir  kwelling  is  dit  ? 

Doreen  : 

Ek  het  verlang  na  jou, 

Jou  beeldnis  soms  wou  gryp, 

Maar  altyd  het  dit  weggevlug 
Soos  skaam  die  reënboog  maak, 

En  my  alleen  gelaat. 

Pieter  : Is  jy  nou  tevrede? 

Doreen  : 

’n  Oomblik  is  so  kort, 

En  jy  sal  netnou  weer  my  hier  laat  staan. 
Kom  nader  dat  ek  jou  kan  aanraak 
En  seker  wees  dat  jy  hier  is. 

(Sy  vat  liefkosend  aan  sy  ken.) 
Die  waarheid  speel  geen  dubbel  spel 
En  toon  geen  tweegesig.  Ek  is  tevrede. 

Skoorbek  ( stamp  met  sy  voet  op  die.  vloer ) : Gompot 
en  boegoebrandewyn,  neg  Dorrie!  ’n  Ou  skoen 
en  ’n  suurlemoen  se  skil  is  ek  nie  ! (Fanie  lig  die 
kierie  gebiedend  na  hom.) 

Doreen  ( tot  Skoorbek)  : 

Loop,  loop!  Jy  het  my  kom  bedrieg! 

Jou  bakkies  is  ’n  hoendernes 
Waar  vlooie  uit  kan  vlieg. 

Pieter  : Fanie,  sit  jy  asseblief  daar  by  Lettie.  Sy  is 
bang.  (Fanie  gaan.) 

Skoorbek  (tot  Pieter):  Gee  my  daardie  blom! 

Pieter  : W aarvoor  ? 

Skoorbek  : Toe,  gee,  anders  loop  ek.  (Hy  spring  op 
en  wil  dit  gryp,  maar  Pieter  stamp  hom  terug. 
Fanie  spring  op.  Lettie  en  Doreen  is  hang.) 

Pieter:  Jou  smeerlap!  Jy  kan  die  glans  van  skoon- 
heid  nie  verdra  nie,  en  morse!  alles  fyn  wat  edel 
is  en  rein  die  lig  weerkaats.  Trap  as  jy  ontuis 
voel.  (Skoorbek  slof -slof  agter  af.) 

Doreen  ( sit  haar  hande  teen  sy  bors)  : 

Jy  is  my  held,  en  ek  behoort  aan  jou. 

Wag  langer  nie  op  liefdesloon;  ek  sal 
Jou  vurig  min  en  minnend  jou  dit  toon. 

(Sy  wil  hom  s oen.) 

Lettie  ( spring  op) : Pieter,  dink  jy  ek  sal  heeldag 
stilsit  en  toesien  dat  sy  doen  net  wat  sy  wil? 
(Fanie  loop  na  die  venster , en  Pieter  wys  vir  haar 
sy  moet  stilbly.)  Hier  is  jou  ring!  ( Hou  haar 
linkerhand  na  vore.)  Kyk  en  word  nugter,  en 
buig  nie  af  om  die  helder  water  van  ons  liefde- 
stroom  met  valse  liefde  vuil  te  mors  nie. 

Doreen  : Sjuut!  Sy  slaap,  en  ek  hou  van  kinders. 

Fanie:  Nog  net  so!  Sal  sy  ooit  reg  word? 

Pieter  ( grappig ) : My  vrou,  ek  vra  nie  dat  jy  my 
moet  uitleen  nie,  maar  laat  my  tog  toe  om  te  doen 
wat  vriendskap  eis.  ( Ernstiger .)  Is  dit  nie  ook 
jou  begeerte  om  vroeër  geluk  weer  herstel  te  sien 
nie  ? 

Lettie:  Vroeër  geluk?  Het  jy  my  nie  vertel  hoedat 

julle Wil  jy  weer  ....  Nee,  wil  jy 

nou  vertrap  wat  joue  is  en  my  verneder,  hier,  voor 
haar? 

Doreen  ( tot  Lettie)  : 

Jou  tong  is  glad  net  soos  ’n  turksvyblom. 

Jou  lippe  is  die  doringlaag  daarom, 

En  hy  sal  jou  nie  soen  nie,  pê ! 

(Naïef.)  Weet  jy  wat? 

Oom  Poul  het  'n  droom  gedroom 
Van  oupa  Uil  en  ouma  Oom, 

En  Mrs.  Hoenderhaan 
Het  bygestaan, 

En  al  die  kinders  het  weggegaan. 

(Sy  maak  ’n  swaaiende  beweging  oor  hulle  met 
haar  hand.)  Sê  my,  gladde  tong,  wat  hierdie 
raaisel  is. 

Lettie  : Dronkenskap  en  dolheid  wat  gaan  trou,  en 
jy  is  Mrs.  Hoenderhaan.  (Sy  buig  haar  nek  soos 
’n  haan  wat  kraai.) 

Doreen  (wys  haar  naels):  Pas  op!  Ek  weet  jy  is 
bang  vir  my. 

Lettie:  Vir  jou,  spinnekop  wat  mense  vreet?  Ek 
sal  jou  hier  verskeur  as  jy  wil  roof  wat  myne  is. 

Fanie  : Nou  is  altwee  mal ! Ek  wonder  wie  is  die 
malste. 


P i eter  {lag  hard-op  vir  Lettie  cn  Doreex  en  loop  na 
Lettie)  : Lettie,  jy  terg  haar  net!  Laat  ons  alleen; 
miskien  sal  ek  haar  regkry.  Verstaan  jy  wat  ek 
bedoel ? 

Lettie  ( kortaf ) : Ja,  jy  wil  alleen  wees!  Goed,  ek  bly 
nie  waar  ek  ongewens  is  nie.  {Sy  loop  haastig  na 
agter.) 

Fanie  ( heer  haar  voor):  Wat  is  dit  nou? 

Lettie  : Wag,  ek  wil  loop ; ek  wil  wTegkom ! {Sy  wil 
verby.) 

Fanie  {keer):  Hoekom?  Wat  makeer? 

Lettie  : Jy  is  net  so  onnosel  soos  ek  was — maar  nou 
nie  langer  meer  nie.  My  oë  het  oopgegaan,  en 
gelukkig  nou  al  voor  dit  te  laat  is. 

Fanie  : Maar  wat  het  ek  gemaak  ? Bly  nog  hier. 

Lettie:  Ja,  gelukkig  dat  dit  nou  al  gebeur,  want  wat 
sal  van  my  geword  het  as  dit  my  later  moes  oor- 
kom  ? Nooit  vertrou  ek  weer  ’n  man  nie ! 

Fanie:  Maar,  Lettie,  sê  my  wat  het  ek  gemaak?  Dit 
sal  nie  my  skuld  wTees  as  ...  . 

Doreen  ( loop  na  Pieter  regs  en  vat  lief  aan  hom): 
Jy  is  so  kalm,  Pieter,  Pieter  lief. 

{Sy  leun  teen  hom.) 
En  hierso  rus  ook  my  gemoed 
Verkwikkend  soos  die  bokkies  moet 
Wanneer  hul  moeg  geja  is 
En  wegkruip  in  die  biesies  by  die  water. 

Lettie  {wijs  na  Pieter  en  Doreen)  : Kyk  daar ! Dink 
jy  ek  wil  bly  waar  hy  hom  so  gedra — en  dit 
nogal  voor  my,  voor  jou,  en  jy  gedoog  dit?  Jy  is 
’n  lafaard  en  nie  die  naam  van  man  werd  nie ! 

Fanie  : Nee,  Lettie,  jy  is  verkeerd.  Pieter  meen  dit 
goed,  en  julle  is  mos  getroud. 

Lettie  {boos):  Wat  is  die  huweliksband  vandag? 
Verkeer  jy  nog  in  die  droom  van  valse  saligheid  dat 
dit  jou  vrou  en  my  man  se  sedelikheid  verseker? 
Kyk  daar,  en  sien,  oortuig  jouself ! 

Fanie  : Hy  meen  dit  nie  regtig  nie. 

TjEttie  : Bit  is  altyd  kastig,  kammakastig,  maar  ek 
sê  vir  jou  die  huwelik  is  net  die  deksel  oor  ’n 

seeppot  van  skuim  en  ontug.  (Doreen  gaan  op 
die  bank  sit.  Tot  Pieter:)  Kan  jy  stry,  of  is  jy 
reeds  ’n  moordenaar  van  jou  eie  gewete? 

Pieter:  Waarvan  sal  jy  my  nog  meer  beskuldig? 
Dis  onkuis,  en  onjuis. 

Fanie  ( loop  na  Pieter)  : Pieter,  is  dit  nie  beter  dat 
jy  my  vrou  maar  laat  staan  nie?  Ek  is  bang  daar 
kan  nog  groter  onenigbeid  uit  gebore  word. 

Pieter  : Jy  is  verniet  bang  dat  my  vrou  my  ook  sal 
weggooi. 

Fanie:  Ja  ...  . maar  .... 

Pieter  : Maar  . . . . ? 

Fanie  : Jy  sien  self  Doreen  het  jou  lief.  Sy  het  ge- 
dink  sy  het  jou,  en  toe  was  dit  ou  Skoorbek.  Toe 
kom  jy  regtig,  en  ...  . 

Lettie  (vat  Fanie  heftig  aan  die  arm)  : Dit  help  nie 
om  nog  met  hom  te  praat  nie.  Aan  hom  is  geen 
salf  te  smeer  nie. 

Fanie:  Lettie,  maar  . . . . jy  en  ek  . . . . ? (Bang.) 

Lettie:  Ja,  jy  en  ek  ! Ons  twee  sal  hulle  wys ! 

Pieter  : Fanie,  vat  haar  weg ! As  dit  so  aangaan, 
kom  ek  niks  verder  met  Doreen  nie. 

Fanie  : Kom  jy  niks  verder  met  my  vrou  nie  ? (Lettie 
trek  hom  aan  sy  arm.) 

Pieter:  Het  jy  haar  nog  lief? 

Fanie:  Wat  vra  jy  nog?  Kan  jy  nie  sien  nie? 

Lettie:  Kom!  (Ruk  Fanie.)  Koue  water  bly  nie 
op  sy  rug  nie. 

Pieter:  Julle  twee  pas  mooi  bymekaar!  Loop! 

Fanie:  Ons  twee.  (Tot  Lettie.)  Jy  en  ek.  Kom 
ons  loop ! 

Lettie  : Kom  ons  loop.  Wat  help  dit  om  jou  tyd 
met  hom  te  mors?  (Sy  en  Fanie  ingehaak  agter 
af.) 

Pieter  : 

O die  kruispad  van  gedagtes  ! 

In  droomland  word  wat  naar  is,  mooi, 

En  hier  is  alles  werklik  in  die  lig 

Wat  tuishoort  in  die  donker  slaap. 

Die  paaie  kom  van  ver  af 

(Doreen  kom  na  hom) 

Uit  die  ver  verlede 

Om  mekaar  se  hande  hier  te  vat  .... 
Doreen  : 

Praat  met  my  van  lank  gelede 
Toe  ons  klein  was,  jy  en  ek, 

Toe  die  toekoms  nóg  die  hede 
kwellings  in  ons  harte  wek. 

Daar  is  baie  wat  gely  is ; 

Ek  moes  baie  agterlaat. 

Noem  my  alles  wat  verby  is — 

Ek  sal  stilbly  as  jy  praat. 

Pieter  ( vrolik ) : 

Kom  ons  dink  weer  aan  die  dae 
Toe  die  bulte  groen  was  en  die  vleie; 

Toe  ons  maats  was,  en  ons  same 
Oor  die  vlaktes  op  ons  perde 
Windop  jakker,  en  jy  skater, 

En  ek  meedoen — 

Toe  ons  klein  was,  jy  en  ek.  (Sy  lag  lekker.) 
Wil  jy  saamloop  weer  die  aande 
As  die  maan  met  al  sy  silwer 
Grappies  vir  ons  koop, 

En  sy  strale  in  jou  bare 
Lossies  wikkel  om  jou  kop  ? 

Doreen  : 

Jy  giet  aanhoudend  frisheid  uit 
Soos  helder  waterbeke ; 

My  siel  bemin  die  fris  geluid; 

Hy  is  van  dors  besweke.  (Sy  leun  leen  horng 
Ek  wil  saamgaan, 

En  die  flikker  in  jou  oë, 

En  die  woorde  van  jou  lippe 
Sien,  en  boor,  en  liefhê. 

Pieter  : 

Kom  dan,  laat  ons  t’ruggaan 
Met  die  paadjies  van  ons  jeug, 

Toe  jy  ryk  was,  en  ek  arm, 

En  die  skeiding  .... 

D ore  ex  ( tree  terug)  : Moenie  daarvan  nou  al  praat 
nie ! 

Pieter  : O,  ek  is  te  gou,  is  ek? 

Poreen  : 

Vertel  my  van  jou  boekie; 

Die  gedigte  waar  my  naam  genoem  was, 

En  te  veel  maal  daar  genoem  was. 

(Pieter  laat  sg  kop  hang,  vat  aan  sy  hart  en  draai 
weg  van  haar.  Doreen  dink  hy  haal  die  boekie 
uit,  en  sy  is  bly.)  Toe,  gee  hul.  Waarom  weifel 

jy? 

Pieter  ( eenkant)  : 

Ek  het  gemeen  die  vuur  het  doodgegaan, 

En  hier  ....  herleef  hy  weer.  [Beslis.)  Doreen, 
Ek  het  die  liefdesoffer  aangesteek. 

Die  reuk  was  lieflik  in  my  neus, 

En  in  die  kronk’lings  van  die  rook 
Het  opgegaan  my  hart  met  pyn, 

Sy  afskeid  so  van  jou  geneem. 

Ek  het  die  blomme  afgebreek 

Wat  in  my  blomtuin  eens  geplant  was, 

En  ons  moet  alles  nou  laat  staan, 

Veergeet,  en  kragtiglik  ons  hande  aan 
Die  ploegstert  slaan, 

Vergeet  wat  eens  geplant  was. 

Doreen  ( draai  regs  en  loop  swaar  ’n  paar  tree) : 

Ek  het  verlang  na  die  lag  van  my  jonkheid, 
Na  die  son  wat  skyn  in  die  more, 

En  in  jou  wou  ek  alles  weer  t’rugvind — 

Maar  ook  jy  is  vir  my  nou  verlore. 

(Sy  gaan  sit  op  die  bank,  gebroke,  en  Pieter  kyk 
■weg.) 

Wanneer  die  sonlig  laag  brand,  sterf  die  dag, 

En  sy  roukleed  hang  die  nag 

Oor  die  laagtes  heen  wat  angstig  wag 


43 


Op  die  dagbreek — so  wag  my  siel. 

0 my  Pappie,  jou  kindjie  wag  vir  jou  ! 

( Sy  berg  haar  gesig  in  die  banlc.) 
Pieter  (kyk  na  haar)  : 

So  het  ook  ek  gely, 

En  so  ook  swaar  gekry — 

En  sterk  geword.  ( Hy  kniel  by  haar.) 

Dor  een, 

Jou  woorde  wat  soos  gal  gesmaak  het 
En  bitter  was  totdat  die  bitterheid  self 
Soos  heuning  in  my  mond  moes  smelt, 

' Omdat  dit  jy  was  wat  my  so  wou  troos, 
Tevredestel,  en  ook  gedoen  het, 

Gee  ek  vandag  terug,  ge toets  terug, 

En  weet  hul  sal  jou  vrede  bring  : 

Ons  . . . kan  . . . net  . . . vriende  . . . wees  . . . 
En  . . vriendskap  . . is  . . ook  . . aangenaam. 
Doreen  (sit  op  met  geboë  hoof)  : 

Ag,  my  liewe  lelieblom, 

Buig  jou  liewe  steeltjie  krom, 

En  hang  vir  my  jou  kelkie  om. 

( Hy  gee  haar  die  blom  voor  sy  bors;  sy  spreek 
dit  aan.) 

In  jou  reinheid  wil  ek  slaap, 

Want  ek  is  moeg  en  vaak.  (Sing  al  sagter.) 
Doedoe,  babetjie,  doedoe, 

Sag  in  jou  moeder  se  skoot, 

Doedoe,  babetjie,  doedoe, 

Een  van  die  dae  is  jy  groot. 

(Pieter  sit  op  die  vloer  en  laat  sy  kop  teen  die 
bank  rus.) 

Droom  van  kalfies  en  koeitjies; 

Pus  maar,  want  jy  is  nog  klein; 

Slaap  maar  saggies  en  soetjies, 

Mooi  soos  ’n  engeltjie  rein. 

(Sy  slaap.  Lettie  en  Fanie  kom  agter  op  hand 
aan  hand,  en  elkeen  het  ’n  blomkrdns  om  die  nek.) 
Lettie  ( haal  hare  af)  : 

My  ring  is  rond,  my  blomme  fris-^ 

So  is  my  liefde  nou  vir  jou. 

Fanie  (ook) : 

My  rosekransie  is  gevleg, 

Eu  ek  is  eindeloos  getrou. 

Pieter  (lig  sij  kop  op):  Wat  hoor  ek?  Is  dit  hier  ’n 
toorhuis  ? 

Lettie  : 

Kom  ons  ruil  ons  kransies  om; 

Yleg  ons  harte  inmekaar.  (Ruil  om.) 

Fanie  : 

Is  dit  so  ver,  laat  ons  neerlê 
Al  ons  laste  en  hier  slaap. 

Ek  is  vaak.  (Hy  lê  links  van  die  tafel.) 
Lettie  : 

Ek  sal  wag  hou  en  die  vlieë 
Van  jou  mooi  gesiggie  waai, 

En  verhinder  dat  hier  ander 
Steurnis  opskop  en  la\\;aai. 

(Sy  sit  by  sy  kop  links  en  waai  met  haar  kransie.) 
Pieter  (staan  eers  op  sy  kniec  en  loer  na  haar;  dan 
staan  hy  op  en  kom  staan  voor  die  tafel)  : Vertel 
my,  Lettie  .... 

Lettie:  Sjuut!  (Handbeweging.) 

In  droomland  loop  die  elfies 
Op  hul  toontjies  almal  sag, 

En  hul  fluister  net  ’n  bietjie, 

Want  hul  Tannie  hou  die  wag. 

Pieter  (kom  nader)  : My  vrou,  van  wanneer  af  ....  ? 
Lettie  (hou  die  kransie  op) : Pas  op  ! 

Daar  is  dorings  aan  my  kransie, 

En  ek  haat  jou  soos  ’n  vlieg. 

Jy  is  erger  as  die  Fransie 
van  Parys.  Toe,  sê  ek  lieg! 

Pieter  (gaan  staan  moedeloos  agter  die  tafel) : 

Ek  het  my  in  ’n  vreemde  huis  begeef, 

En  vreemde  saké  aangepak. 

Ek  was  die  dwaas,  verassureer : 

My  polis  was  my  vrou,  en  ek  het  haar  vertrou. 
Nou  is  ek  self  'n  wewenaar, 

En  sonder  kinders.  (Hy  sit.) 


Verstandig,  en  alleen  is  ek, 

’n  Meester  wat  homself  nie  ken  nie, 

’n  Eenling  op  die  wéreld, 

’n  Drenkeling  wat  nie  verdrink  nie, 

’n  Martelaar  wat  doelloos  ly — 

Ag,  Lettie,  waarom  . . . .? 

Lettie  : 

Stil ! Dit  lyk  my  jy  is  mal 
En  sonder  ore.  Rus,  bose  gees. 

En  laat  my  by  hom  sluimer; 

Ek  het  jou  niks  gemaak  nie. 

Pieter  ( moedeloos ) : 

So  gaan  dit  altyd  : 

Die  dronklap  sweer  hy  is  nugter, 

Die  niksnuts  hou  hom  skugter, 

Die  stawelgekke  dink  hy  is  reg — - 
En  ek,  ek  is  die  gek 
Wat  mal  is  ...  . 

Lettie  : Hou  jou  bek,  of  gaan  hier  weg ! 

Pieter  ( kioaad ; staan  op) : Nou,  goed ! Slaap,  slaap 
as  jy  wil.  ( Sy  slaan  om.)  Onthou  net  jy  het  self 
gekics.  (Hy  loop  op  sy  tone  om  te  loer.)  Sy 
slaap  reeds  vas.  My  woorde  is  nog  nie  eens  koud 
nie!  Is  ek  die  toornaar?  Nee,  ek  vlug  hier  weg! 

Tant  Grieta  ( taamlik  haastig  agter  op)  : Neef  Fanie 
....  ( staan  stil  en  hou  die  hand  voor  haar  mond.) 
O,  ekskuus,  Neef  ....  e ...  . Boukamp.  Is 
neef  Fanie  hier?  Ek  wou  net  kom  hoor  . . . . 
My  oom  .... 

Pieter:  Wie  is  u oom? 

Tant  Grieta  : Hy  is  eintlik  \ran  Skoorbek,  maar  ons 
noem  hom  van  kleins  af  oom  Skoorbek.  Hy  was 
vanmóre  hier.  Miskien  het  neef  Boukamp  hom 
ontmoet  ? 

Pieter:  Ja,  ek  het.  Waar  is  hy  nou? 

Tant  Grieta  : Dis  juis  wat  ek  wou  kom  hoor.  Klein 
Niekie  van  my — dis  my  jongste  seuntjie,  en  tog  so 
woelig  en  oplettend;  hy  boer  mos  buite.  Maar 
netnou,  flus  voor  ek  van  die  huis  af  is,  bom  hy  die 

huis  ingehardloop  en  sé : sê  hy,  ,,oom 

Skoorbek  het  weggery  somar  so  gou-gou.”  En 
dit  is  vir  my  so  snaaks,  want  anders  kom  hy  eers 
altyd  dagsê.  Maar  ek  vergeet  amper,  ek  wou  mos 
vir  neef  Fanie  sien. 

Pieter  : Tante,  hier  is  my  vrou;  hier  slaap  hy;  en 
hier  is  Doreen. 

Tant  Grieta  ( erg  verbaas) : My  genugtig,  Neef,  dit 
het  ek  nog  nooit  belewe  nie  ! Of  is  dit  nou  ook 
’n  nuwe  mode  om  op  die  vloer  te  slaap  ? Ek  het 
eenmaal  gehoor  hulle  sê  dit  is  gesond,  maar  my 
ou  liggaam  sal  dit  nooit  verdra  nie.  Nee  ( sy  skxid 
haar  kap  langsaam),  waarheen  die  mensdom  nou 
al  gaan,  is  bo  my  verstand.  (Sy  slaan  haar  hande 
saam.) 

Pieter  : Ek  weet  dit  ook  nie.  (Hy  hou  sy  kop  vas, 
gaan  sit  voor  die  tafel  en  laat  sy  kop  in  sy  hand 
rus,  met  die  arm  op  sy  knie.) 

Die  donder  sluimer  in  ’n  doudrup 
En  lewe  in  ons  siele  onverstaanbaar. 

En  ek — ek  is  die  snuiterkind 
Wat  by  die  voordeur  staan, 

En  sit,  en  huil  om  in  te  gaan, 

Maar  kan  nie. 

(Hy  snik,  trek  sy  een  hand  langsaam  oop,  en  van 
sy  hors  af  iveg.) 

Vat  weg  van  my  die  soeter  drank 
Van  vlak  tevredenheid 
Wat  wegdeins  by  die  drumpel  van 
Die  lewensgroot  geheim. 

Nee  (hy  hou  die  ander  hand  vraend), 

Gee  my  ook  gif  dat  ek  mag  slaap 
En  los  kom  uit  die  raaiselknoop ; 

Hy  is  vir  my  te  sterk  gebind.  (Hy  slaap.) 

Tant  Grieta:  Neef  Boukamp,  hoe  kan  jy  so  iets  sê? 
(Sy  vat  aan  sy  voorkop.)  O hemel,  het  hulle  dan 
gif  geëet?  En  hier  is  ek  alleen!  (Sy  kyk  angstig 
rond.)  Waarom  kan  die  meid  nie  kom  nie?  Ek 
het  dan  uitdruklik  vir  haar  gesê  sy  moet  die  kind 

bring.  (Sy  loop  na  Doreen.)  Foei  tog,  en  hier 
lê  haar  moeder.  As  oom  Klasie  tog  maar  nie 
vandag  dorp-toe  moes  gegaan  het  nie ! Hoekom 
moet  al  die  swaar  somarso  op  een  dag  kom? 
(Loop  na  Fanie.)  Ag,  neef  Fanie,  en  jy  was  vir 
ons  tog  so  goed,  en  nou  kan  ek  niks  aan  julle  doen 
nie,  want  ek  weet  nie  waar  die  medisyne  is  nie. 
( Sy  hou  haar  voorskoot  voor  haar  oë .) 

Breggie  ( kom  agter  op  met  die  kind ) : Ou  nooi,  wat  hy 
makeer  nou? 

Tant  Grieta  : Dankie  vader!  Hoekom  het  jy  nie 
eerder  al  gekom  nie?  Gee  hier.  (Sy  vat  en  wieg 
die  kind.)  Hardloop  gou  na  my  huis  toe  en  sê 
sê  vir  kleinnooi  Nelie  sy  moet  vir  jou  die  versterk - 
druppels  en  die  rooilaventel  en  die  witdulsies  gee 
en  bring  die  bottel  asyn  saam  wat  in  die  kombuis 
op  die  rak  staan,  en  die  ....  nee,  toe  maar. 
Maak  gou,  my  meidjie. 

Breggie  ( verslae ):  Ja,  Ounooi.  ( Agter  af.) 

Tant  Grieta  (iviggel  nog  altyd  voor  en  agter  toe) : 
Foei  tog,  sy  is  al  gedaan  gehuil.  Dis  ook  maar 
goed,  want  anders  weet  Tante  nie  wat  sy  sou 
gemaak  het  nie.  Kom  ons  sit  hier  by  sy  moeder. 
(Sy  sit  op  ’n  stoel  voor  Doreen.)  Dan  vat  sy  aan 
sy  moeder  se  gesig,  soos  julle  kleintjies  so  lief  is 
om  te  doen.  (Sy  laat  die  kind  se  handjie  oor 
Doreen  se  gesig  gly.) 

Doreen  (word  wakker)-.  My  hening,  Tante!  Waar  is 
ek?  Ek  dag  dan  ....  Gee  haar  vir  my.  (Sy 
sit,  vat  die  kind  en  soen  dit.) 

Tant  Grieta:  Haai,  nig  Doreen!  Ek  het  gedink  julle 
het  gif  geëet,  en  toe  stuur  ek  gou  vir  jou  meidjie 
na  my  huis  toe  om  .... 

Doreen:  Tante,  maar  is  dit  alles  waar?  (Sy  soek  en 
kry  die  blom,  en  hou  dit  hoog.) 

Tant  Grieta:  Ja,  nig  Doreen.  Maar  het  jy  nie  gif 
geëet  nie?  Neef  Boukamp  .... 

Doreen  (ruik  aan  die  blom,  soen  die  kind):  Tante, 
hou  haar  ’n  bietjie  vas  asseblief,  of  gaan  lê  haar 
liewer  neer;  ek  moet  nog  .... 

Tant  Grieta  : Nee,  dis  goed,  nig  Dor  een.  Gee  haar 
maar  vir  my.  ( Sy  vat  die  kind,  regs,  af.) 

Doreen  ( Staan  op  en  sug ) : 

As  all’s  verby  is, 

My  vingers  krom 
Van  ouderdom, 

My  hande  bewe, 

Laat  my  dan  bierso  bly 
Waar  liefde  le we. 

As  all’s  verby  is 
En  winter  oor  my  bare; 

As  vragte  van  my  jare 
Gebukkendheid  beveel, 

Laat  my  dan  hierso  bly 
Waar  kinders  speel, 

Want  lente  na  die  winter, 

Al  is  dit  maar  herinnering, 

Maak  lente  van  die  winter 

As  kinders  sing.  ( Spreek  die  blom  aan.) 

As  daar  nog  heil  is  in  jou  blankheid, 

Bloeisel  van  die  reinste  prag, 

Gee  my  in  bierdie  oomblik  alles 
Wat  my  siel  van  jou  verwag. 

(Sy  kniel  by  Fanie.) 
Ek  bet  jou  liefgekry  om  baar  ontwil, 

Die  blompie  van  ons  saamsyn, 

(Sy  raak  hom  aan  met  die  blom.) 
Word  wakker,  Fanie,  en  onthou. 

Fanie  ( spring  op):  Doreen,  my  vrou!  (Help  haar  om 
op  te  staan.)  Wat  bet  ek  nie  alles  gedroom  nie? 
Is  jy  regtig  bier?  ( Omhels  haar.) 

Doreen:  En  jy? 

Fanie  : Ek  is. 

Doreen  : Ek  ook? 

Fanie:  Waar  kry  jy  die  blom. 

Doreen  : 

Dis  die  lelie  uit  ons  tuin 
Wat  ons  liefhet,  jy  en  ek. 

(Sy  laat  hom  aan  die  blom  ruik;  dan  kyk  hy  ver- 
wonderd rond.) 

Fanie:  My  vrou,  is  dit  dan  alles  waar? 

Doreen  : 

Daar  is  'n  blyk  van  dinge 
Wat  wel  ook  waar  mag  wees; 

Maar  liewer  sien  ek  alles  anders  nou, 

Met  liefde  nuut  geboei. 

Fanie  (soen  haar  hartlik.  Tant  Grieta  kom  goed 
regs  op  en  draai,  dan  weer  om):  Waar  is  ons 
kindjie? 

Doreen  : Sy  slaap.  (Wys  regs . en  maak  haarself  los 
uit  sg  arms) : Laat  ek  nou  die  bruid  en  bruidegom 
terugroep  na  die  lewe.  Dan  sal  ons  jonk  wees  met 
hul  saam.  (Sy  loop  tot  by  Pieter.) 

Fanie  ( jaloers ) : Doreen,  wat  het  jy  bedoel  toe  jy 
gesê  het:  ,,Daar  is  ’n  blyk  van  dinge  wat  wel  ook 
waar  mag  wees”? 

Doreen:  Net  wat  ek  gesê  het — wat  anders? 

Fanie:  Ja,  maar  ....  Pieter  .... 

Doreen:  Ja,  maar  ....  Lettie  . . . .? 

Fanie:  Nee,  jy  kan  my  niks  verwyt  nie.  Ek  het 
nooit  met  haar  vroeër  iets  te  doen  gehad  nie. 

Doreen  (kyk  hom  kwaai  aan):  Was  ek  toe  nie  vry 
om  te  doen  wat  vir  enige  meisie  betaamlik  is  nie  ? 

Fanie  (dink,  en  sê  langsaam) : Daar  is  ’n  blyk  van 
dinge  wat  wel  ook  waar  mag  wees.  ( Tot  Doreen.) 
Sê  nou  dit  moet  so  kom. 

Doreen  : Moet  so  kom  ? 

Fanie:  Ja,  moet  so  kom. 

Doreen  : Is  jy  dan  verhef  op  Lettie  ? 

Fanie  : Nee ! 

Doreen  (geruster):  Nou,  wat  dan?  Toe,  eerlik  nou. 
(Kom  nader.) 

Fanie:  Is  jy  nie  verhef  op  Pieter  nie? 

Doreen  : Fanie,  laat  my  nou  met  jou  praat,  reguit, 
en  ek  hoop  vir  die  laaste  maal  oor  hierdie  onder- 
werp. Jy  was  nog  altyd  jaloers  op  my,  en  hoe- 
kom?  (Na  ’n  rukkie.)  Dink  jy  regtig  so  min  van 
my? 

Fanie  : Jy  was  altyd  so  stil  en  koud  teenoor  my. 

Doreen  : Dis  waar;  maar  ....  nou  is  dit  anders.  In 
’n  droom  is  ons  ontvou  wat,  as  dit  waar  moet  wees, 
ons  altwee  van  mekaar  sal  vervreem  en  ons  kind 
se  toekoms  .... 

Fanie  ( omhels  haar):  My  vrou ! (Na  ’n  rukkie.)  Ek 
liet  swaar  gekry  toe  jy  nie  reg  .... 

Doreex  : Moenie  nou  al  daarvan  praat  nie.  Ek  het 
jou  skaars  teruggevind. 

Fanie  : Eindelik!  (Soen  haar.) 

Doreex:  Wag  nou.  ( Sy  raak  Pieter  aan  met  die 
blom.) 

Pieter  (s krik  wakker  en  vnjf  sy  oë  uit): 

Ek  het  van  stormweer  en  hael  gedroom 
En  baie  meer. 

(Hij  kijk  verwonderd  rond  en  sien  Lettie.)  Lettie? 

(Staan  op.)  Is  dit  dan  alles  waar?  (Staan  regs.) 
(Doreen  raak  Lettie  aan.) 

Lettie  (spring  vererg  op):  Waarvoor  hinder  jy  my? 
Loop!  O,  is  dit  jy,  Doreen?  Ekskuus  tog,  ek 
het  net  gedroom. 

Doreex:  Wat  het  jy  gedroom? 

Lettie  : Ek  was  baie  kwaad  vir  Pieter,  en  toe  dink 
ek  dit  is  hy  wat  my  wil  soen  toe  jy  my  wakker 
maak. 

Faxie  (grappig) : Waarom  word  jy  dan  vir  hom  daar- 
om- kwaad?  Jy  kan  hom  tog  nie  nou  al  hokslaan 
nie.  Skaars  getroud,  en  nou  al  so  parmantig. 
Nee,  wat,  laat  ek  vir  julle  'n  goeie  raad  gee : Geniet 
die  dae  wanneer  die  broodjies  nog  wit  is;  nie  waar 
nie,  ou  vrou? 

Doreex:  Ja,  luister  tog  na  die  gryse  wysheid.  (Almal 
lag.) 

Pieter  : Hoekom  was  jy  kwaad  vir  my  ? 

Lettie  : Oor  jy  my  wou  soen. 

Pieter  (vat  haar  in  sy  arms) : Jy  kry  hom  tog.  (Soen.) 

Tant  Grieta  ( regs  op)  : Ekskuus  my  tog  maar,  nig 
Doreen.  Ek  moet  nou  huis-toe  gaan.  My  kinders 
is  seker  al  honger.  Ek  sal  vanmiddag  weer  kom 
gesels,  maar  nou  is  ek  regtig  haastig.  (Sien  Fanie.) 
O ja,  en,  neef  Fanie,  jy  is  ook  weer  wakker.  Ek 
wou  graag  gehoor  het  van  my  oom  Skoorbek.  Hy 
het  nie  eens  ....  ( Alm  al  skrik  en  kijk  na  agter.) 

Breggie  ( agter  op) : Ounooi,  gavargeet  die  madsyn. 

(, Skerm .) 

Einde. 

